postiwyd gan Mabon am 4:52 PM 0 sylw\nMae David Blunckett, un o’r Ysgrifenyddion Cartref mwyaf asgell dde yr wyf i’n sicr erioed wedi ei weld, wedi gorfod ymadael a’i swydd.\nMae’r ‘Law Lords’ wedi dyfarnnu fod cadw pobl o dramor fel carcharorion heb ddwyn achos yn eu herbyn am amser amhenodol, a heb ddangos tystiolaeth, yn erbyn eu hawliau dynol, ac yn anghyfreithlon.\nMae Ian Macdonald, QC, wedi ymddiswyddo fel un o’r rhai oedd wedi cael y dyletswydd o gynrychioli’r carcharorion yma, ar y sail fod y gyfraith gwrth-derfysgaidd newydd yma a ddaeth i rym yn 2001 i ganiatau carcharu heb achos yn anghyfreithlon, ac yn erbyn ei gydwybod.\nO’r diwedd mae pwysau yn cael ei roi ar y llywodraeth ffiaidd, asgell dde yma i newid eu hagwedd a’u hymdriniaeth o bobl.\nMae tua 16 o bobl o dramor wedi eu carcharu yn Belmarsh, a dwy garchar arall. Maent wedi eu carcharu ar yr amheuaeth o fod yn derfysgwyr, ac felly yn fygythiad i ‘Brydain’. Does dim tystiolaeth wedi ei gyflwyno i awgrymu eu bont yn fygythiad. Does dim amser penodol wedi ei osod am pa hyd y mae’n nhw’n cael eu carcharu.\nO’r rhai sydd wedi cael eu carcharu ar yr amheuaeth o fod yn derfysgwr o dan y ddeddf atal terfysgaeth newydd, ac sydd wedi cael eu rhyddhau, does dim un wedi cael eu darganfod i fod yn euog. Mae nhw wedi colli misoedd lawer o’u bywydau wedi eu carcharu mewn cell dywyll yn syml oherwydd eu cefndir a’u hil. Does dim rheswm arall. Ond mae’r rhai sydd wedi cael eu gadael yn rhydd wedi cael eu rhyddhau am mai ‘Prydeinwyr’ y’n nhw. Tramorwyr yw’r rhain yn Belmarsh, ac am y rheswm hyn mae nhw’n cael eu cadw am gyfnod amhenodol. Hiliaeth yw hynny, a dim llai.\nDadl y llywodraeth yw fod gan y carcharorion yma hawliau sifil Brydeinig trwy eu ymwneud a’r SIAC (Special Immigration Appeals Commission). Ian Macdonald QC oedd yr aelod mwyaf blaenllaw o’r SIAC yma, a apwyntiwyd i gynrychioli’r carcharorion yma. Ond mae’r bobl yma yn cael eu carcharu heb achos, ac mae hynny yn anfoesol. Da iawn Ian Macdonald am ymddiswyddo o’r rol yma oedd yn cael ei ddefnyddio i gyfiawnhau gweithredoedd y llywodraeth.\nYn anffodus mae nifer o’r carcharorion yma, ers cael eu carcharu, wedi mynd yn wallgo. Roedd un yn cael ei garcharu am 23awr y dydd, ond yn cael gwneud crochenwaith am ychydig bob diwrnod. Hwn oedd yn ei gadw i fynd. Penderfynodd awdurdodau Belmarsh i wadu’r weithred yma i’r carcharorion. Gyrrodd hyn y carcharor druan yn wallgo.\nGall hyn ddim fod yn iawn. Dyw e ddim yn foesol, ac mae’n rhaid iddyn nhw newid y drefn.\nEth sydd gan Blunckett i wneud a hyn?\nMae nifer yn datgan eu bont yn tosturio drosto am mai ‘cariad’ sydd yn ei yrru i wneud pethau byrbwyll, ac am ei fod yn ddall. Efallai yn wir, ac mae lle i gydymdeimlo ag ef am ei amgylchiadau personol. Serch hynny rwy’n cydymdeimlo lot yn fwy dros y trieiniaid ym Melmarsh sydd yn colli ar eu hunen, ac yn colli rhan o’u bywydau na ddaw byth yn ol iddyn nhw – hyn oll oherwydd agwedd a deddfau ffiaidd a hiliol Blunckett a’r llywodraeth bresenol.\nGwynt teg ar ei ol, medde fi.\npostiwyd gan Mabon am 4:12 PM 0 sylw\nMae adroddiad ar dudalen flaen y Western Mail heddiw yn dweud fod Andrew Davies a llywodraeth y cynulliad am ddatblygu hewl i'r de o'r M4 fydd yn rhyddhau'r draffordd o'r holl draffig. Mae'r awdurdodau yn ochrau Casnewydd yn ddlau fod yr M4 bron a chyrraedd ei uchafswm o ran niferoedd ceir all deithio arno. Mae'r CBI a'r siambr fasnach yng Nghaerdydd ill dau wedi bod yn gwthio'n galed am hyn yn dadlau fod y draffordd fel ag y mae yn golygu nad yw'r ardal yn cael ei llawn botensial o fuddsoddiad, oherwydd y traffig. Bydd y cwbwl yn costio tua £360 miliwn yn ol y son, gydag awgrym mai datblyiad preifat fyddai a bod ffi yn mynd i gael ei godi am deithio ar yr hewl.\nGalla i ddim a chefnogi menter o'r fath.\nYn un peth, yn wleidyddol, mae'n datblygu'r cyswllt rhwng 'De Cymru' a 'De Orllewin Lloegr a Llundain'. Gallau olygu mwy o fuddsoddi yn yr ardal hynny o Gymru, ond ar yr un pryd mae'n golygu mwy o deithio i'r cyfeiriad arall hefyd - mwy o allfudo. Rhaid i ni dderbyn mae'r ardal hynna o Gymru yw ardal cyfoethocaf ein cenedl - yn arianol - a byddi datblygu gwell cyswllt a Lloegr ond yn golygu fod yr arian yn mynd allan o Gymru. Mae'n rhaid datblygu ffyrdd o gadw arian yng Nghymru. Mae hyn yn mynd yn erbyn hynny.\nGwnaeth yr IWA (Sefydliad Materion Cymru/Instituet of Welsh Affairs) adroddiad nol yn 2000 oedd yn awgrymu datblygu cysylltiadau rhwng y de a'r gogledd. Roedd yr adroddiad yn awgrymu gwella rhai rhannau o'r ffyrdd trwy'r canolbarth ac ar hyd y Mers - ymestyn o ddwy lon i dair, datblygu llefydd pasio ac ati. Byddai hyn, medden nhw, yn torri amser teithio o'r de i'r gogledd o tua awr, ac yn costio £123miliwn.\nRoedd Friends of the Earth Cymru yn dadlau yn erbyn syniad yr IWA ac yn dadlau am yr angen i wella y Traws Cambria, datblygu trafnidiaeth dren, ynghyd a gwella rhannau o'r heolydd. Roedd eu hawgrymiadau nhw yn costio £60 miliwn.\nYstyriwch petai ni yn datblygu gwell cyswllt rhwng y de a'r gogledd. Byddai hyn yn caniatau gwell buddsoddi mewnol yn ein cenedl - byddai cwmniau yn gallu tendro yn haws am waith ym mhen arall y wlad, ac yn fwy cystadleuol am fod y trafndaiaeth yn well. Byddai hyn yn defnyddio llafur lleol, adnoddau lleol - hyn oll a mwy, ond yn sylfaenol bwysig byddai arian yn aros yng Nghymru ac yn cylchdroi yma. r hyn mae datblygu 'releif road' i'r M4 am wneud yw caniatau cwmniau mawr Lloegr i dendro am waith cyhoeddus a phreifat yn Ne Cymru (lle mae'r holl datblygiadau). Dyna sy'n digwydd nawr, a does dim peynt i ni esgus nagefe - bydd hyn ond yn gwneud hynny'n waeth.\nOes, mae yna 'congestion' difrifol yn rhannau o'r M4. Mae'n amlygu ar adegau penodol o'r diwrno gan fwyaf - cyn 9 y bore ac wedi 5 yr hwyr. Traffig gwaith ydyw. Mae'n ymddangos wrth fod degau o filoed o bobl yn teithio i ac oddi o'r gwaith oll yn gyrru eu car eu hunen. Mae'n rhaid buddsoddi felly mewn gwell trafnidiaeth gyhoeddus - system o dacsi's gwaith yn cael ei rhan ariannau gan y cwmni, neu'r siambr fusnes lleol, neu'r llywodraeth leol, a'r gwithiwr/aig eu hunen. Datblygu'r rheilffyrdd lleol yno a sicrhau fod trennau yn mynd bob tua chwarter awr rhwng Caerdydd a Chasnewydd os oes raid fel bo gweithwyr yn gallu teithio yn gyfleus.\nNid euddigedd mo hwn fod rhagor o fuddsoddi yn mynd i'r rhan honno o Gymru - er fod honna yn ddadl deg syd angen ei chyflwyno - ond mae'n fwy o lawer na hynny. Mae'n golygu ein bod ni unwaith eto yn methu a chydweithio fel cenedl; ein bod ni yn gweld ein dyfodol a llwyddiannau yn gorwedd yn Lloegr; nad oes hyder ynddom ni fel cendel a ffydd yn ein gilydd. Diffyg adnabyddiaeth o'n gilydd sydd wedi datblygu ar hyd y canrifoedd yw hyn. Mae wedi cael eu atgyfnerthu drosodd a throsodd gydar M4 a'r A5, ac mae hyn ond yn datblygu ar hynny.\nByddai datblygu cyswllt, boed yn ffyrdd neu'n reilffyrdd, rhwng y de a'r gogledd dreian pris y 'releif road' yma. Gellir wedyn buddsoddi gweddill yr arian i sicrhau gwell trafnidiaeth gyhoeddus i weithwyr y de ddwyrain fydd yn rhyddhau yr M4.\nAdroddiad Friends of the Earth yn ymateb i gynnigion yr IWA yn 2000\npostiwyd gan Mabon am 1:35 PM 0 sylw\nRoedd araith y ‘Frenhines’ ddoe yn canolbwynio ar ddiogelwch.\nTreni mawr bod y llywodraeth yn gwneud mor a mynydd o ‘ddiogelwch’ – yn hala ofn ar bobl ac yn creu hunsawwd lle y bydd hawl gan yr heddlu a’r wladwriaeth i anwybyddu hawliau dynol pobl yn enw ‘diogelwch’.\nCymrwch er enghraifft yr ASBOs (Anti Social Behaviour Orders) sydd wedi dod i’r feu yn ddiweddar. Yr hyn mae pethau o’r fath yn wneud, yn fwy na dim arall, yw gwthio pobl i ffwrdd, yn brandio pobl yn ‘thygs’ yn ‘ddrwg’ neu beth bynag ac yn datgan nad oes croeso i bobl o’r fath yn ein cymdeithas gwar ni. Yr hyn mae hynny’n greu yw dwy ddosbarth o bobl – y Ni a Nhw. Mae’n atgoffa fi rywfaint o’r ffilm ‘Judge Dread’ lle mae ‘gwehilion cymdeithas’ yn cal eu gwthio i ‘slyms’ neu i dir diffrwyth – yn ddigon tebyg i Van Demon’s Land ac Awstralia gant a hanner o flynyddoedd yn ol.\nMae’r syniad yma o gardiau adnabod mond ymestyn ac yn ehangu ar hyn.\nDoes dim tystiolaeth y byddan nhw’n gwneud ‘y wlad’ yn lle mwy diogel – yn wir mae gan Sbaen drefn o’r fath eisioes a llwyddodd y bomwyr i ffrwydro bom yn Madrid - mond ffordd i’r llywodraeth a’r heddlu gael cadw trac ar bobl a sicrhau fod dinasyddion yn gweithredu yn unol a ewyllys y llywodraeth yw hyn. Ac mae’n nhw’n honni ein bod ni mewn gwlad ddemocrataidd, ac yn mynd i ryfeloedd gan ladd cannoedd o filoedd o bobl yn enw democratiaeth!!! Bydd cardiau adnabod o’r fath yn golygu fod pobl sydd a daliadau gwahanol – yn benodol o gefndiroedd ‘ethnig’ – yn cael eu discrimineiddio.\nJoc llwyr. Wrth gwrs mae yna honiadau fod y mwyafrif o bobl yn ei gefnogi, ac mae’n siwr fod hynny’n wir. Mae’r mwyafrif o bobl yn wyn, siarad Saesneg, yn honni i ddod o gefndir ‘Cristnogol’, ac yn carbon copy bron o’r person gwyn sy’n byw drws nesa. Mae dweud fod rhywbeth yn ‘fygythiad’ iddyn nhw ond fod yna ffordd o waredu’r bygythiad yma yn bownd o apelio. Mae hyn yn chwarae ar yr un emosiynnau, hunanoldeb, a’r BNP. Mae’n mynd i olygu fod ein dosbarth canol gwyn Seisnig (a Chymraeg, ond mae nifer o’r Cymry yn poeni dim am hyn achos ein bod ni’n byw o dan y drefn Brydeinig ac yn gwneud yn llewyrchus iawn ohono diolch yn fawr iawn) yn ddiogel. Mae hefyd yn golygu fod pethau am aros fel ag y mae nhw gyda’r 10% cyfoethocaf yn aros yn y 10% hynny, a’r tlotaf a’r mwyaf anghenus – sydd yn dod o gefndiroedd difreintiedig, tlawd, sydd a hanes o ‘dorri’r gyfraith’ (oherwydd amgylchiadau, ond manylion yw hynny, pam poeni ein hunen gyda manylion dibwys o’r fath), ethnig – eu bod hwy i gyd yn aros yn eu lle!\nMae’n flin gyda fi i rygni ymlaen am y peth fel hyn, ond mae’r cwbwl yn dechrau gyda addysg. Rhaid addysgu plant yn gynar o werthoedd a daliadau sylfaenol. Rhaid rhoi balchder yn ol i bol, gan gael gwared o’r gwahanol ddosbarthiadau sydd yn bodoli yn ein cymdeithas gan sicrhau fod pawb yn gwe;d gwerth yn eu cyd-ddyn, fod pawb yn gydradd waeth beth fo eu swydd.\nArwyddwch y ddeuseb yn erbyn cardiau adnabod http://www.no2id-petition.net/\npostiwyd gan Mabon am 2:11 PM 1 sylw\nYmddiheuriadau lu mod i heb fod yma ers cyhyd.\nOnd ta waeth, wy am roi ymdrech ar broffwydoliaeth wleidyddol.\nMae Lembit Opik, AS i'r Democratiaid Rhyddfrydol, arweinydd y DemRhydd yng Nghymru a'r AS dros Faldwyn, wedi bod yn llythyru y Western Mail yn ddiweddar, ac mae'n rhaid dweud ei fod yn ddiddorol iawn yn beth mae'n ddweud. Dim achos y cynnwys deallwch, ond oherwydd y gwirioneddau eraill a geir o ddarllen rhwng y llinellau.\nMae wedi bod yn amddiffyn safbwynt y DemRhydd i beidio a chefnogi yr ymgyrch i Uchelgyhuddo Blair.\nI bob pwrpas yr hyn mae’n ddweud a dangos yw natur hyder y Lib Dems wrth wynebu yr etholiad nesaf.\nMae’n nhw wedi adnabod y mater o ‘trust’ yn Blair fel un o’r ‘vote winners’ – fel yn wir mae pob plaid arall a hyd yn oed Llafur ei hun yn dechrau cydnabod erbyn hyn. Hefyd y cwestiwn o Irac yw un arall o’r prif ‘vote winners’. Mae’r ymgyrch I uchelgyhuddo Blair yn rhoi hyn oll yn y fantol. Byddai ei uchelgyhuddo yn llwyddiannus yn cael gwared ar Blair ac yn cau pen y mwdwl ar y ddadl ynghylch Irac (fel ag y mae – byddai’r cwestiynnau am a ddylai llywodraethau weithredu fel y gwnaeth Blair a Llafur yn ystod y rhyfel a chyn hynny yn parhau). O safbwynt pleidleisiau ac etholiadol gall y Democratiaid Rhyddfrydol ddim fforddio cefnogi’r ymgyrch.\nDengys hyn yn glir felly nad mater o egwyddor mo’I safiad ar Irac ond yn hytrach un o fanteisio etholiadol. Diolch Lembit am ddangos hynny mor glir I ni.\nSerch hynny, mae arna I ofn fod y Dem Rhydd am gael trwyn gwaedlyd – hyd yn oed torri eu trwynnau. Mae nhw’n disgwyl bod yn brif wrthblaid yn dilyn yr etholiadau nesaf. Dyna yw eu cred a’I targed, ac wy’n credu eu bod nhw yn byw mewn byd breuddwyd. Er gwaethaf eu perfformiadau da diweddar mewn isetholiadau alla I ddim gweld y patrwm yn trosglwyddo I etholiad ‘cyffredinol’.\nBydd yna bleidlais brotest yn erbyn Llafur, ac mae yna beryg gwirioneddol yr aiff hi I’r Ceidwadwyr. Dyna pam fo y DRh yn targedu y seddau Llafur bregus. Y tebygrwydd yw os yw sedd yn gallu mynd tair ffordd mai I’r Ceidwadwyr yr aiff hi ermwyn cadw Llafur mas. Mae cefnogwyr y DemRhydd yn naturiol Geidwadol, ac wedi bod erioed. Y cwestiwn yw a fydda nhw yn newid trend a phatrwm diweddar I fynd yn ol at y Ceidwadwyr – rwy’n credu y gwna nhw. Rwy hefyd yn argyhoeddiedig mai Llafur fydd yn llywodraethu ond gyda nfer dipyn yn llai – yn wir lawr I 20 neu lai.\nMae pol piniwn diweddar yn dangos cefnogaeth Llafur +3, Ceidwadwyr +7, DRh –10. Sai’n ame yr aiff y DRh lan efallai hyd yn oed 10 sedd arall, ond byddan nhw ddim yn wrthblaid, a bydd holl amser ac adnoddau y Blaid wedi bod yn wastraff. Byddan nhw wedi eu dadrithio a bydd lot o ‘soul searching’ a Kennedy gaiff y bai. Bydd yna frwydyr am arweinydd, ac yna ymhen ychydig bydd y DRh yn crebachu yn ol.\nDyna broffwydoliaeth Y Pyndit!\npostiwyd gan Mabon am 1:56 PM 0 sylw\nBeth bynnag fo canlyniadau etholiad arweinyddol America heno, gall olygu mai dyma fydd diwedd testun 'Irac' ar yr agenda wleidyddol - er mawr ryddhad i Blair a Llafur, ond er rhwystredigaeth anferthol i bob Plaid arall, yn enwedig PC/SNP a'r DRh.\nYstyriwch, pe enillai Bush yna bydd hynny yn cael ei ddefnyddio fel esgus i gyfiawnhau'r cwbwl; bydd pobl yn cael eu dadruthio a bydd Blair a Bush yn gallu parhau a'u polisiau tramor ffiaidd gan ddangos fod America yn cefnogi (ac os yw America yn cefnogi, yna mae hynny'n ddigon da i Brydain). Bydd lefel y dadruthio yn anferthol, gyda pobl yn dweud "beth yw'r pwynt?" ym mhob gwlad. Mae hynny yn beryg gwirioneddol.\nPebai Kerry yn ennill yna ar yr un llaw byddai carfan o fewn y 'mudiad' a wrthwynebodd y rhyfel yn datgan mai dyna ddiwedd yr ymgyrch - carfan cofiwch, nid y mwyafrif, er enghraifft carfan 'anti-Bush' y Blaid Lafur (syd yn sylweddol iawn). Ie, peth mewnol Llafur byddai yn fwyaf, ond dyma o bosib un o brif arfau y mudiad sef yr ansefydlogrwydd mewnol o fewn Llafur sydd yn ysgwyd y top ac felly yn dwyn pwysau, araf ond cyson, ar Blair a'r Cabinet. Byddai rhan holl bwysig o'r mudiad yn diflannu. Hefyd mae peryg y byddai rhan o'r farn gyffredin yn troi ac yn datgan buddigoliaeth, gan gredu - yn gam - mai Bush ei hun oedd y peryg.\nMae'n bwysig nad yw hyn yn digwydd ac ein bod ni yn cadw'r sylw ar gamau Blair. Mae'r mudiad gwrth-ryfel wedi clymu Bush a Blair yn un yn y gorffenol sydd wedi profi i fod yn arf hynod bwerus, ond gall hynny nawr brofi i fod yn niweidiol. Rhaid i ni nawr wahanu'r ddau a dangos fod yn rhaid i Blair ei hun fod yn atebol i weithredoedd Prydain, nid fod e'n talu'r pris 'by proxy' Bush, neu fod llwyddiant Blair yn anochel 'by proxy' llwyddiant Bush.\npostiwyd gan Mabon am 1:38 PM 0 sylw


Diwrnod Cenedlaethol Amser i Siarad a Diwrnod Iechyd Meddwl y Brifysgol – Bwrdd Gweithredol y Brifysgol - Cardiff University\nDiwrnod Cenedlaethol Amser i Siarad a Diwrnod Iechyd Meddwl y Brifysgol\nRydw i’n ysgrifennu’r blog hwn ar 1 Mawrth 2018, sef Diwrnod Iechyd Meddwl y Brifysgol. Mae hon yn ymgyrch genedlaethol i ganolbwyntio ein hymdrechion ar hybu iechyd meddwl pobl sy’n byw, gweithio ac astudio mewn Addysg Uwch. Wrth i’r eira ddisgyn, rydw i’n meddwl yn ôl i 1 Chwefror, diwrnod cenedlaethol Amser i Siarad, pan gefais y fraint wirioneddol o lofnodi Addewid Amser i Newid newydd ar ran y Brifysgol. Cafodd ei gyflwyno i ni i gydnabod ein cynllun gweithredu newydd ac ein gwaith i leihau stigma iechyd meddwl a gwahaniaethu.\nMae Ymgyrch #Let’sShare wedi’i datblygu i gefnogi Amser i Newid, mudiad ar dwf sy’n ceisio newid sut mae pawb yn meddwl ac yn ymddwyn yng nghyd-destun iechyd meddwl. Mae’n annog pob un ohonom i rannu mwy am ein hiechyd meddwl ein hunain ac annog pobl eraill i fod yn fwy agored am eu hiechyd meddwl, fel ffordd i’n cynorthwyo ni ein hunain, cynorthwyo pobl eraill, a helpu i drechu’r stigma sydd yn y maes o hyd. Mae pum prif neges ganddi:\nRhannu – eich teimladau gyda phobl eraill\nAnnog – eraill i siarad am eu hiechyd meddwl\nNodi – pan mae angen cymorth iechyd meddwl\nNewid – yr iaith yr ydym yn ei defnyddio am iechyd meddwl\nUn – peth bach yn gallu gwneud gwahaniaeth mawr\nRoeddwn i bron yn fy nagrau wrth i sawl aelod dewr o staff a myfyrwyr rannu eu profiadau iechyd meddwl eu hunain ar ffilm i gefnogi’r Ymgyrch, a dangoswyd y fideo pwerus hwn am y tro cyntaf ar y noson. Cofiwch wylio’r fideo. Rydw i’n siŵr y bydd yn ein hatgoffa o’n dyletswydd fel cymdeithas i ofalu am y bobl o’n cwmpas, a allai fod yn ymladd brwydr nad oes neb yn ymwybodol ohoni. Mae gymaint o bobl sy’n dioddef o’u salwch yn dawel o ganlyniad i’w pryder fod stigma yn gysylltiedig â’r salwch o hyd. Hoffwn ddiolch i’r hyfryd Jo Pinder (ein Hymarferydd a Chwnselydd Lles Seicolegol) a drefnodd y digwyddiad cyfan, a’n staff a myfyrwyr dewr oedd yn barod i rannu eu profiadau iechyd meddwl ac oedd wrth law ar y noson i annog eraill i siarad. Diolch hefyd i’r holl westeion a aeth i’r digwyddiad bythgofiadwy hwn.\nYn y llun gyda’n haddewid wedi’i lofnodi mae (Ch-Dd) Jo Pinder, Ben Lewis, Karen Holford a Hollie Cooke.\nEwch ati i gael gwybod rhagor am Ymgyrch #Letsshare a sut y gallwch gymryd rhan yng ngwaith Amser i Newid y Brifysgol. Chwiliwch am arddangosfa #LetsShare fydd i’w gweld mewn amryw leoedd ar draws y Brifysgol.


Cymharu Prosesu a Dulliau Prosesu Confensiynol o Peiriant Mowldio Bloc Polystyrene Mewn Automobile - Newyddion - Hangzhou Fuyang Wanlong Machinery Co, Ltd\nCymhariaeth O Brosesu a Dulliau Prosesu Confensiynol O Peiriant Mowldio Bloc Polystyren Mewn Automobile\nGyda'r brand gweithgynhyrchu automobile wedi cynyddu'n raddol, ac mae'r dechnoleg gweithgynhyrchu automobile yn raddol yn aeddfed, mae pwysau cystadleuaeth marchnad gweithgynhyrchu automobile hefyd yn tyfu. Ac yn awr mae perfformiad a dyluniad y defnyddiwr o'r car yn fwy a mwy anodd, nid yn unig mae'n rhaid i ni gynnal perfformiad rhagorol y car, ond mae angen i'r car yn y broses weithgynhyrchu ddyluniad unigryw hefyd. Felly, erbyn hyn, roedd yn rhaid i lawer o weithgynhyrchwyr ceir, er mwyn ennill ffafr cwsmeriaid, ddefnyddio'r dulliau uwch-dechnoleg cyfredol ar gyfer prosesu, gan mai technoleg laser bellach yw un ohonynt. Yn y defnydd o weithgynhyrchu automobile heddiw o'r dechnoleg laser gyfredol, nid yn unig ar gyfer sawl rhan o'r torri, weldio, ond hefyd ar y marcio laser rhannau auto, gyda chyflymder prosesu, effeithlonrwydd uchel, perfformiad dibynadwy, manwl gywirdeb, llawer o agweddau ar y prosesu traddodiadol ni all dulliau gyfateb i'r manteision. Y gyfres fach ganlynol o gyflwyniad syml o dan y Peiriant Mowldio Bloc Polystyrene yn y ceisiadau diwydiant modurol.\nYn y broses o weldio, gan fod y Peiriant Mowldio Bloc Polystyrene yn defnyddio dwysedd ynni uchel y traw laser fel ffynhonnell wres, yn wahanol i'r broses draddodiadol sy'n ei gwneud yn ofynnol defnyddio weldio plygu metel dalen, nid oes angen i'r broses gyfan cysylltwch ag arwyneb cynhyrchion wedi'u prosesu, felly mae'r broses yn golygu nad yw dulliau weldio traddodiadol yn gallu cyd-fynd â'r manteision. Fe'i defnyddir yn helaeth yn y weldio to a weldio corff o weithgynhyrchu ceir. Mae nid yn unig yn cael ei weldio'n gadarn, hardd, cadarn a chryf, ac mae ganddo selio da, ac mae'r bwlch weldio yn fach, ac mae'r weld yn ddwfn. Mae'n addas iawn ar gyfer weldio manwl o automobile. Yn y broses gynhyrchu ceir bresennol, mae'r defnydd o weldio Peiriant Mowldio Bloc Polystyrene wedi dod yn duedd, nid yn unig yn gwella ansawdd y cynnyrch, fel y gellir cyflawni'r weldio â deunydd sylfaen yr un cryfder, tra bod arwyneb weldio yn llyfn, Ni fydd Will yn effeithio ar eiddo mecanyddol cynhyrchion, a'r defnydd o weldio gwrthsefyll traddodiadol, nid yw'r selio yn dda, mae angen gosod stribedi, cost uchel. Er bod pris cyfredol Peiriant Mowldio Bloc Polystyrene a phrisiau peiriant marcio laser ffibr, mae prisiau peiriannau torri laser yn ddrutach na'r offer traddodiadol, ond prosesu laser, dibynadwyedd, effeithlonrwydd, manwldeb, ansawdd uchel ac yn y blaen Mae cyrhaeddiad yn anodd cyfateb i'r traddodiadol dulliau technegol, sy'n brosesu laser mewn sawl maes o gymhwyso'r rhesymau pwysig.\nGyda datblygiad technoleg laser yn gyflym, defnyddir technoleg ymgeisio laser yn fwy ac yn fwy eang mewn modurol, awyrofod, diwydiant amddiffyn, adeiladu llongau, peirianneg morol, offer pŵer niwclear, electroneg uwch-dechnoleg, peiriannu manwl, biofeddygol a meysydd eraill. Mae Peiriant Mowldio Bloc Polystyren fel cais laser mewn un cyfeiriad, wedi'i seilio ar dechnoleg prosesu traddodiadol a chymhleth technoleg laser modern. Gan fod dwysedd pŵer y Peiriant Mowldio Strwythur Polystyrene yn uchel, mae effeithlonrwydd prosesu na'r ffordd draddodiadol o effeithlonrwydd uchel, prosesu Peiriant Mowldio Bloc Polystyren yn fwy na'r prosesu traddodiadol yn fwy prosesu mwy gwell.\nPeiriant Mowldio Bloc Polystyren yw defnyddio pwls laser uchel-uchel ar y deunydd mewn ardal fach o wresogi gwresogi lleol, ymbelydredd laser trwy gyfrwng gwresogi i ymlediad mewnol deunyddiau, mae'r deunydd yn toddi i ffurfio pwll penodol. Mae'n fath newydd o weldio, yn bennaf ar gyfer deunyddiau waliau tenau, rhannau manwl o'r weldio, gall gyflawni weldio sbot, weldio butt, weldio pila, weldio selio, cymhareb agwedd uchel, lled weld fechan, ardal wres a effeithiwyd yn fach, Gwrthffurfiad yn gyflymder weldio, yn weld yn llyfn, yn brydferth, nid oes angen delio â hynny ar ôl weldio neu dim ond triniaeth syml, gall weldio o ansawdd uchel, dim pores, gael ei reoli'n fanwl, mannau golau ffocws, cywirdeb lleoli uchel, hawdd ei gyflawni yn awtomatig. Mae'r broses draddodiadol yn ei gwneud yn ofynnol i'r defnydd o gylchdroi metel dalen, Peiriant Mowldio Bloc Polystyrene yn y broses gyfan, nid oes angen cysylltu ag arwyneb cynhyrchion wedi'u prosesu, felly ni all y broses brosesu laser fod y dulliau weldio traddodiadol yn gallu cyd-fynd â'r manteision.\nPâr o: Trafodaeth Ar Y Gwahaniaeth Rhwng Tri Gwrthiad Yn Amodau Peiriant Mowldio Bloc Polystyrene\nNesaf: Manteision ac Anfanteision Peiriant Mowldio Siâp Polystyren


Home - Welsh - sySTEM Education\nDarparwyr profiadol o brofiadau addysgol STEM sy’n llawn hwyl.\nHome – WelshAdamDipper2019-06-13T20:37:21+00:00\nCyffrous ag Arloesol\nMae Addysg sySTEM yn gydweithrediad aml-sgiliol rhwng grwp proffesiynol a phrofiadol sy’n credu’n angerddol mewn darparu gweithdai addysgol, gweithgareddau ac adnoddau STEM sy’n gyffrous, arloesol, hwyl ac sy’n hygyrch a fforddiadwy i addysgwyr ag ysgolion.\nMae ein Pecyn Tello Edu i Ysgolion yn cymryd mantais o ddiddordeb naturiol pobl gyda pheiriannau sy’n hedfan. Mae’r pecyn yn defnyddio ac yn datblygu cymwyseddau a sgiliau craidd plant ac yn eu gwthio ymhellach.\nMae ein gweithdai ysgolion yn datblygu sgiliau meddwl cyfrifiadurol, datrys problemau a codio disgyblion trwy Weithdy Drônau cyffrous.\nMae ein Clybiau Drônau yn galluogi plant ddysgu sut i hedfan Drônau mewn ffordd gyfrifol, tra hefyd yn cymryd rhan mewn rhywbeth newydd a gwahanol. Mae’r clybiau wedi eu cynllunio er mwyn i aelodau fedru cymryd rhan mewn gweithgareddau grwp ac unigol sy’n datblygu eu sgiliau datrys problemau a gwaith tim.\nLleoliadau amrywiol ar draws De Cymru


30 mlynedd o Astudiaethau Celtaidd - Prifysgol Cymru\nHafan > Newyddion a Digwyddiadau > Newyddion > CAWCS > 30 mlynedd o Astudiaethau Celtaidd\n30 mlynedd o Astudiaethau Celtaidd\nWedi ei bostio ar 1 Hydref 2015\nAr ddiwrnod pen-blwydd y Ganolfan Uwchefrydiau Cymreig a Cheltaidd yn 30, Dr Ann Parry Owen sy’n edrych yn ôl ar y newidiadau yn y Ganolfan yn ystod ei gyrfa, cyfraniad y Ganolfan i fywyd Cymru a’i swyddogaeth wrth edrych ymlaen:\nPan agorodd y Ganolfan Uwchefrydiau Cymreig a Cheltaidd ei drysau am y tro cyntaf mewn tŷ Sioraidd ar lan y môr yn Aberystwyth ddeng mlynedd ar hugain yn ôl, roeddwn yn teimlo’r cyffro o fod yn rhan o dîm bach o ymchwilwyr oedd yn cychwyn ar brosiect newydd sbon i olygu’r farddoniaeth frawychus o gymhleth a gyfansoddwyd i Dywysogion Cymru’r ddeuddegfed a’r drydedd ganrif ar ddeg. Wrth edrych yn ôl, rwy’n sylweddoli mor freintiedig oeddwn i gael ymuno â staff canolfan ymchwil benodol yn arbenigo mewn prosiectau tîm – rhywbeth prin yn y dyniaethau ar y pryd – ac i weithio dan arweinyddiaeth ysbrydoledig Cyfarwyddwr cyntaf y Ganolfan, yr Athro R Geraint Gruffydd. Roedd marwolaeth yr Athro Gruffydd yn gynharach eleni yn golled fawr i ni i gyd, ond mae’r gyfres odidog o saith cyfrol a gynhyrchwyd gan y prosiect hwnnw, Cyfres Beirdd y Tywysogion, yn goffadwriaeth i’w weledigaeth ysgolheigaidd.\nYn 1993 dechreuodd y Ganolfan ehangu ei gweithgareddau gan symud i adeilad pwrpasol y drws nesaf i Lyfrgell Genedlaethol Cymru. Dan ei hail Gyfarwyddwr, yr Athro Geraint H Jenkins, yn fuan roedd tri phrosiect ymchwil yn cyd-redeg, gan ehangu meysydd ymchwil y Ganolfan i gynnwys hanes cymdeithasol y Gymraeg, diwylliant gweledol Cymru, yr ieithoedd Celtaidd cynnar a Rhamantiaeth yng Nghymru. Roedd yr adeilad newydd hefyd yn gartref i uned Geiriadur Prifysgol Cymru, gan sicrhau statws y Ganolfan fel pwerdy ar gyfer Astudiaethau Cymreig.\nGyda’r ehangu hwn cefais y cyfle i arwain fy mhrosiect ymchwil fy hun, Beirdd yr Uchelwyr, â’r nod o olygu’r corff enfawr o farddoniaeth lawysgrifol yr Oesoedd Canol hwyr. Er mwyn cyflawni hyn datblygais arbenigedd mewn cysodi a chyhoeddi digidol, a chynhyrchu cyfres dan wasgnod y Ganolfan, gyda chyfanswm o bedair cyfrol a deugain bellach, sy’n cynnwys enghreifftiau o farddoniaeth Gymraeg ar ei gorau. Pan edrychaf ar y rhes hon o gyfrolau ar fy silff, rwy’n ymfalchïo i ni ddadorchuddio rhywfaint o gyfoeth cudd y traddodiad barddol Cymraeg.\nGwobrwywyd llwyddiannau’r Ganolfan gyda chanlyniad rhagorol yn Ymarfer Asesu Ymchwil 2008, a gadarnhaodd ei statws fel canolfan ryngwladol o ragoriaeth mewn Astudiaethau Celtaidd. Ond mae’r amgylchedd academaidd yn un o newid parhaus, a’r her i ni yw addasu ein dulliau o weithio i ymateb yn gadarnhaol i’r newidiadau hynny. Mae technoleg ddigidol wedi’n galluogi i gyrraedd cynulleidfaoedd ehangach o lawer drwy osod ein hymchwil ar-lein am ddim. Rwyf i bob amser yn benderfynol o gynnal traddodiad ysgrifennu academaidd yn y Gymraeg, ond hefyd yn awyddus i’n gwaith fod ar gael i’r di-Gymraeg, ac mae cyhoeddi ar-lein yn caniatáu i ni wneud y ddau ar yr un pryd, fel y gwnaethom drwy gyflwyno gwaith y bardd mawr o’r bymthegfed ganrif Guto’r Glyn ar wefan www.gutorglyn.net.\nElfen arall o’r newid mewn addysg uwch rwyf i’n ei chroesawu yw’r pwyslais ar yr hyn a elwir yn effaith ein hymchwil y tu hwnt i academia, sut mae’n cyfrannu at ansawdd bywyd pobl. Rydym ni wastad wedi pwysleisio pwysigrwydd ein cyswllt â’r cyhoedd, ond yn bennaf drwy ddigwyddiadau yma yn y Ganolfan. Dros y blynyddoedd diweddar rydym ni wedi dechrau cyflwyno ein hymchwil i’r cyhoedd ar draws Cymru, yn aml mewn partneriaeth gyda chymdeithasau lleol, fel y diwrnod astudio a gynhaliwyd ar y cyd â Chymdeithas Brycheiniog yn gynharach eleni. Mae’n foddhad mawr i mi weld bod fy ngwaith o ddiddordeb ac o werth i’r cyhoedd.\nMae rhaglen brysur o ddigwyddiadau cyhoeddus ynghlwm â’r prosiect diweddaraf rwy’n gweithio arno, Cwlt y Seintiau yng Nghymru, gan ddechrau’r wythnos ddiwethaf gyda gweithdy yn Eglwys Gadeiriol Bangor i nodi gŵyl Deiniol, ac un arall yn Llanilltud Fawr ar 7 Tachwedd (gweler www.welshsaints.ac.uk am ragor o fanylion). Un o fy nghyfraniadau i’r prosiect hwn fydd paratoi golygiadau digidol newydd o ddarnau gan Feirdd y Tywysogion sy’n canmol y saint, fydd yn gyfle i mi edrych o’r newydd ar y deunydd y bûm i’n gweithio arno ar ddechrau fy ngyrfa ddeng mlynedd ar hugain yn ôl.\nSefydlwyd y Ganolfan Uwchefrydiau Cymreig a Cheltaidd gan Brifysgol Cymru yn 1985 fel canolfan ymchwil arbenigol yn cynnal prosiectau tîm ar ieithoedd, llenyddiaethau, diwylliant a hanes Cymru a’r gwledydd Celtaidd eraill. Bu Dr Ann Parry Owen yn aelod o staff ers y dechrau ac fe’i dyrchafwyd yn Ddarllenydd yn 2007. Ei phrif faes ymchwil yw barddoniaeth Gymraeg yr Oesoedd Canol.\nCyhoeddwyd yr erthygl hon yn y Western Mail ddydd Iau 1 Hydref 2015\nGwasg Prifysgol Cymru- mis Chwefror 7 Chwefror 2020


Gwneuthurwr diogelu gweithleoedd yn dathlu staff wrth iddo fapio twf yn y dyfodol | Business Wales - Accelerated Growth Programme\nGwneuthurwr diogelu gweithleoedd yn dathlu staff wrth iddo fapio twf yn y dyfodol\n"Mae hyfforddiant marchnata, cysylltiadau cyhoeddus a gwerthiant penodol gan Raglen Cyflymu Twf Busnes Cymru wedi bod yn arbennig o werthfawr i ni"\nYn ein cyfres blog diweddaraf, rydym yn siarad gydag un o'r busnesau rydym yn gweithio â hwy i ddysgu mwy am eu taith, eu huchelgeisiau a’u hawgrymiadau gwych ar gyfer llwyddiant eu busnes.\nMae Workplace Worksafe o dan y chwyddwydr, wedi'i sefydlu gan y rheolwr gyfarwyddwr Rhian Parry. Mae'r cwmni o Ruthun wedi tyfu'n raddol yn ystod y blynyddoedd diwethaf ac mae ganddo uchelgeisiau ar gyfer twf yn y dyfodol. Yn wreiddiol, roedd y busnes yn darparu cyfarpar diogelu personol cyffredinol ond yn ddiweddar mae wedi ymestyn i feysydd arbenigol sy'n cynnig eitemau diogelu ar gyfer ffermydd gwynt ar y môr. Mae hefyd wedi dylunio ei fagiau cludo diogelwch cydrannau mawr ar gyfer y sector ynni.\nYma mae Rhian Parry yn rhannu'r hyn y mae hi wedi'i ddysgu ar ei thaith fusnes hyd yn hyn.\nDywedwch wrthym am Workplace Worksafe\nAr hyn o bryd mae gennym 15 aelod o staff yn ein canolfan yn Rhuthun, ac mae ein llwyddiant yn deillio o'n gwybodaeth am yr hyn mae'r diwydiant ei angen, gan gynnwys gofynion cyfarpar allweddol.\nGwnes i ddylunio systemau cludo diogelwch i safon uchel ar gyfer cydrannau'r sector ynni, sy'n gallu cael eu niweidio yn ystod eu cludo a'u gosod. Yr eitemau hyn yn bennaf sydd wedi gyrru twf y cwmni a'n busnes allforio sylweddol.\nBydd ein twf parhaus yn seiliedig ar gyfuniad o dwf pellach o ran ein cynnyrch newydd ar gyfer y sector ynni, estyniad pellach dramor yn ogystal â thwf o ran y busnes dillad gwaith craidd.\nBeth ydych chi'n fwyaf balch ohono ym myd busnes hyd yn hyn?\nMae gen i gwpwl o bethau dw i’n falch ohonynt. Mae un yn ddiweddar, lle y gwnaeth un o'r cynnyrch y gwnes ei ddylunio, ei ddatblygu ac sy'n cael ei weithgynhyrchu yng Nghymru ennill y wobr gymeradwyaeth uchel gan Ffederasiwn Diwydiant Diogelwch Prydain (BSIF) ar gyfer Datrysiad Diogelwch yn y diwydiant.\nRoeddem yn wynebu cystadleuaeth gref iawn ac yn cystadlu yn erbyn sefydliadau rhyngwladol enfawr. Roedd cael cydnabyddiaeth gan y diwydiant diogelwch am gynnyrch roeddwn i wedi'i ddylunio a'i ddatblygu yn foment falch ac emosiynol i mi.\nOnd dw i hefyd yn falch bob dydd, oherwydd dw i'n lwcus i weithio gyda fy nhîm fan hyn yn Rhuthun. Mae gennym dîm rhyfeddol, ac mae pawb yn gweithio mor galed. Gyda'n gilydd rydym yn cyflawni pethau da iawn i'r cwmni: ennill cwsmeriaid newydd, delio gyda dyddiadau cau anodd drwy'r amser, ac rydym yn llwyddo i'w wneud (y rhan fwyaf o'r amser!) gan wenu a chwerthin. Ni allwn i wneud beth dw i'n ei wneud ym myd busnes heb ein tîm – dw i byth yn anghofio hyn a dw i mor falch o sut rydyn ni wedi tyfu a datblygu'r tîm rhyfeddol yma o'r dechrau'n deg.\nPe baech chi'n dechrau eto, beth fyddech chi'n ei wneud yn wahanol?\nDw i ddim yn credu y byddwn i'n gwneud llawer yn wahanol o gwbl. I ddweud y gwir bu'n broses werthfawr a phleserus a dw i wedi ennill gymaint o foddhad ohoni hefyd.\nMae hyfforddiant marchnata, cysylltiadau cyhoeddus a gwerthiant penodol gan Raglen Cyflymu Twf Busnes Cymru wedi bod yn arbennig o werthfawr i ni, mae wir wedi ein helpu wrth i ni dyfu.\nPa gyngor ac arweiniad y byddech chi'n ei roi i fusnesau eraill sy'n dechrau?\nPeidiwch byth â thanwerthu eich hunan: codwch dâl am eich amser. Os ydych chi'n mynd i dreulio wyth awr yn gwneud rhywbeth dylech godi tâl am yr amser a gymerodd i chi ei wneud.\nGwnewch yn siŵr eich bod yn adnabod marchnad, costau a gwerthiant eich cynnyrch. Dw i'n gweld llawer gormod o gwmnïau yn tanwerthu'r cynnyrch y maen nhw'n ei wneud oherwydd eu bod yn teimlo’n euog am ei wneud – ac na chafodd ei wneud gan gwmni mwy.\nCredwch yn eich hunan a'ch cynnyrch – mae yna reswm pam fod pobl yn prynu wrthoch chi ac mae hynny o'ch herwydd chi, y gwasanaeth neu'r cynnyrch.\nY cwsmer sydd wirioneddol bwysicaf, y diwrnod rydych chi'n anghofio hynny dylech gau'r drws a mynd adref!\nAm ragor o wybodaeth am Workplace Worksafe, cliciwch yma.\nRhagor o wybodaeth ar Raglen Cyflymu Twf Busnes Cymru.


Parc Geneteg Cymru | Stori Dafydd – Diwrnod Clefyd Prin 2021\nLouise Wilkinson – Eiriolwr Clefydau Prin a Phartneriaeth Genomeg Cymru Aelod o Fwrdd Seinio Cleifion a’r Cyhoedd – sy’n rhannu profiadau personol ei theulu o gyflwr prin a diagnosis ei mab Dafydd drwy brofion genomeg.\nDafydd – Un mewn Miliwn\nRoedd Dafydd yn fabi hapus hapus ac er gwaethaf genedigaeth anodd (a anwyd bythefnos yn gynnar gan argyfwng C-section) nid oedd ganddo unrhyw broblemau amlwg. Datblygodd fel arfer ac er ein bod yn credu ei fod ychydig yn araf gyda rhai pethau, a’i fod yn cysgu’n dda, nid oedd gennym syniad bod unrhyw beth o’i le. Nes i Dafydd gyrraedd tua 10 mis oed.\nRoedd Dafydd yn dechrau symud o gwmpas y gallai rolio, gwthio ei hun i fyny i bob un o’r pedwar, eistedd i fyny, dal ei ben i fyny, cipio teganau, symud teganau rhwng ei ddwylo, bwyta bwyd bys, pwyntio at yr hyn yr oedd arno ei eisiau a’i yfed o botel.\nNid yw rhywbeth yn iawn\nO ddechrau gorffennaf 2019 dechreuodd atchweliad a cholli sgiliau. Daeth yn ‘hyblyg’, ni allai eistedd i fyny i fwydo mwyach, ni allai fwydo bwyd bysedd ei hun mwyach ac nid oedd ganddo gryfder yn ei gyhyrau na chael symudiadau stiff iawn (yr oedd wedi’i gael erioed). Dechreuodd golli pwysau ac roedd yn cysgu am gyfnodau hir iawn.\nI ddechrau, dywedodd yr Ymwelydd Iechyd nad oedd yn ddim byd difrifol, mae’n debyg, ond trefnu apwyntiad gyda’r meddyg teulu. Wythnos yn ddiweddarach, pan ymwelsom â’r meddyg teulu, roedd Dafydd wedi dirywio ymhellach ac roedd y meddyg teulu mor bryderus ei bod wedi ein hanfon yn syth i Ysbyty Glangwilli ar gyfer profion cychwynnol. Oddi yno fe’i hanfonwyd i Ysbyty Plant Arch Noa yng Nghaerdydd i gael ei brofi ymhellach o dan y tîm niwrolegol. Arhosodd am bron i bythefnos. Cafodd bob prawf y gallem ei ddychmygu. MRI, Sganiau CT, twll lymber, EEG, ECG, gwaed, sgan cysgu, prawf llygaid, profion datblygiadol, ffisiotherapi, Therapi Lleferydd ac Iaith. Daeth pob prawf yn ôl yn negyddol.\nBu’n rhaid bwydo Dafydd trwy diwb naso-gastrig gan na allai ddal ei ben i fyny i fwyta. I ddechrau, dywedasant wrthym na fyddem yn cael ein hanfon adref heb ddiagnosis. Fodd bynnag, roedd yn edrych fel na fyddai diagnosis ar gael felly’r prawf diwethaf oedd prawf genetig (Dilyniant Exome Cyfan) ac fe’n hanfonwyd adref. Dim ond ers ychydig fisoedd y bu’r prawf ar gael i’r tîm yng Nghaerdydd ac fe’n rhybuddiwyd y gallai gymryd amser i ganlyniadau ddod yn ôl, neu efallai na fyddai’r canlyniadau’n esbonio symptomau Dafydd.\nDafydd yn Ysbyty Plant Arch Noa, 2019\nDiagnosis – Dystonia Ymatebol Dopa (DRD)\nDaeth y canlyniadau’n ôl yn gynt nag yr oeddem yn credu mai’r diagnosis oedd Dopa Dystonia Ymatebol (DRD). Anhwylder genetig yr oedd wedi’i etifeddu gennym ni (ei rieni). Mae’r ddau ohonom wedi trosglwyddo genyn diffygiol sy’n golygu na all ei gorff wneud teiosine hydroxylase ensym sy’n helpu’r corff i gynhyrchu dopamin, sy’n trosglwyddo signalau rhwng celloedd nerfol yn yr ymennydd i helpu i reoli symudiad. Yn ffodus, dywedwyd wrthym fod meddyginiaeth a allai helpu, a ddefnyddir yn aml gan oedolion â chlefyd Parkinson. Mae Dafydd wedi bod ar ei feddygaeth Levodopa ers dros flwyddyn bellach, mae wedi adennill yr holl sgiliau a gollodd ac wedi dysgu llawer o rai newydd, gan gymryd ei gamau cyntaf – heb gymorth – ychydig cyn ei ail ben-blwydd. Dim ond un rhan o’i driniaeth oedd y feddyginiaeth gan fod ffisiotherapi, OT a SALT yn chwarae rhan enfawr mewn ail-ddysgu a datblygu sgiliau newydd.\nBu’n rhaid i Dad Dafydd roi’r gorau i weithio i ofalu amdano gan fod ei drefn fwydo, meddygaeth a phenodi yn eithaf cymhleth. Roedd cyfyngiadau symud a’r pandemig byd-eang yn golygu bod yn rhaid i apwyntiadau wyneb yn wyneb ddod i ben ond wrth i Dafydd fynd yn ei flaen nid oes angen cymaint o gefnogaeth arnom. Gwyddom ein bod yn lwcus iawn gan fod ei gyflwr yn cael ei drin â meddygaeth, a chawsom ddiagnosis cyflym, ond ein hofn yw dyfodol Dafydd gan fod achosion mewn plant ei oed yn brin. Amcangyfrifir bod achosion byd-eang (pob oedran) yn 1 mewn miliwn. Nid yw meddygon yn siŵr sut y gallai ei ddatblygiad symud ymlaen, a lefel y gofal y bydd ei angen arnynt wrth symud ymlaen. Rydym yn pryderu’n fawr am ei ddatblygiad corfforol hirdymor ond hefyd am ei ddatblygiad cymdeithasol ac emosiynol.\nErs i Dafydd gael diagnosis rydym wedi dod o hyd i grŵp Dystonia Ymatebol Dopa ar Facebook. Mae hyn ar gyfer pobl sydd â DRD, a rhieni neu ofalwyr y rhai sydd â DRD, mae dros 1,000 o aelodau ledled y byd. Mae’r grŵp wedi bod mor gefnogol, er mwyn gallu cysylltu â phobl ar draws y byd sy’n gallu dweud wrthych sut beth yw cael plentyn gyda DRD yn achubiaeth. Gofynnwyd llawer o gwestiynau i’r grŵp pan ymunom gyntaf ac rydym bellach yn gallu ateb rhai cwestiynau sydd gan aelodau mwy newydd. Mae cyflwr Dafydd yn brin, efallai mai dim ond llond llaw o bobl yng Nghymru sydd wedi DRD, ond yn fyd-eang mae’n rhan o Gymuned Clefyd Prin llawer mwy.\nDafydd yn 2021\nDarllenwch eitem newyddion BBC Cymru yn cynnwys stori Dafydd a lansiad Gwasanaeth Genomau Babanod a Phlant Cymru (Wings), yma


Rydych chi yma: Hafan > Cyrsiau Ôl-raddedig > MSc Engineering (Electrical & Electronic)\nPeirianneg (Trydanol ac Electronig)\ni lefel nesaf eich gyrfa\ndiwydiant megis VEE, MULTISIM a MATLAB yn cael eu defnyddio'n helaeth\nsgiliau allweddol mewn dylunio, modelu a dadansoddi dyluniad cylchredau\nMae peirianneg Drydanol ac Electronig bellach yn rhan bwysig o lawer o ddiwydiannau blaenllaw.\nYn y diwydiant modurol, er enghraifft, mae'n ofynnol i beirianwyr trydanol ac electronig ddylunio unedau rheoli peiriant, dangosyddion paneli blaen, systemau aerdymheru, diogelwch, brecio a systemau infotainment.\nMae peirianwyr trydanol ac electronig hefyd yn gysylltiedig â systemau signalau a rheoli rheilffyrdd uwch, yn ogystal â thelathrebu, ar gyfer cymwysiadau ffonau symudol. Mae yna hefyd lawer o rolau iddyn nhw yn y diwydiannau ynni, er enghraifft dylunio a rhedeg systemau rheoli cymhleth megis y rhai sydd eu hangen er mwyn rhedeg y Grid Cenedlaethol neu i reoli atomfa niwclear.\nMae hefyd angen graddedigion Peirianneg Drydanol ac Electronig ar gyfer y diwydiant nwyddau traul cyflym e.e. datblygu'r sgriniau call diweddaraf a'r defnydd o drawsgludwyr deallus yn yr amgylchedd awtomeiddio diwydiannol a chartref.\nEr mwyn paratoi myfyrwyr ar gyfer y swyddi hyn mae'r cwrs yn cwmpasu dylunio, modelu a phrofi algorithmau ar gyfer cydosodiadau cymhleth. Mae dadansoddi dyluniad cylchedau ar gyfer amleddau isel ac uchel hefyd yn elfen bwysig o gynnwys y cwrs.\nMae datblygu meddalwedd yn rhan annatod o rôl peirianwyr electronig heddiw ac i gefnogi hyn byddwch yn defnyddio offer meddalwedd megis VEE, MULTISIM a MATLAB yn helaeth yn ystod y cwrs. Rhoddir sylw i gynaliadwyedd, cydymffurio â chyfarwyddebau RoHS a datrysiadau darfodiad.\nMae'r arbenigeddau yn y rhaglen hon yn cynnwys electroneg grym a systemau gyrru modern wedi eu cyfuno â'u mecanweithiau a modelu rheoli drwy ddefnyddio MATLAB a modelau bwlch cyflwr.\nPeirianneg Systemau Rheoli a Dadansoddi Systemau Uwch\nElectroneg Pwer, Gyriannau a Systemau Ynni\nDylunio Cylchrediadau Electronig a Phrofi Electronig


Cymry’r Rhyfel Mawr Ar-lein\nPostcard, sent to a Welsh soldier in 1915, in which German soldiers are seen quaking in their boots, saying "For gootness sake go back! Here kom der WELSH"\nRoedd prosiect ‘Cymry’r Rhyfel Mawr Ar-lein’ yn weithredol o haf 2010 tan fisoedd cynnar 2011. Fe gasglwyd deunydd oddi wrth y cyhoedd a oedd yn ymwneud â Chymru yn y Rhyfel Byd Cyntaf. Cyfrannwyd ystod eang o ddeunydd cyffrous a gwerthfawr gan y cyhoedd. Rhannwyd deunydd ysgrifenedig, megis llythyrau a dyddiaduron o’r cyfnod; deunydd gweledol, fel ffotograffau a brasluniau; a phob math o eitemau a gludwyd adref wedi’r rhyfel, o greiriau addurnedig a brynwyd ym Mesopotamia i arfau Almeinig a gasglwyd ar faes y gad.\nMae’r deunydd a gasglwyd wedi’i lwytho i wefan ‘Casgliad y Werin’. Isod ceir ffeil pdf (o faint sylweddol) sydd yn cynnig arolwg o deitlau a disgrifiadau’r eitemau a gasglwyd, er mwyn cynorthwyo ymchwilwyr: Eitemau Cymry'r Rhyfel Mawr Ar-lein [1.2 Mb]\nEr mwyn gweld yr eitemau ar wefan ‘Casgliad y Werin’, cliciwch ar un o’r lincs isod:\nEitemau a gyfrannwyd yn sioe deithiol Abertawe\nEitemau a gyfrannwyd yn sioe deithiol Aberystwyth\nEitemau a gyfrannwyd yn sioe deithiol Blaenafon\nEitemau a gyfrannwyd yn sioe deithiol Casnewydd\nEitemau a gyfrannwyd yn sioe deithiol Llanberis Eitemau a gyfrannwyd yn sioe deithiol Sain Ffagan\nEitemmau a gyfrannwyd yn sioe deithiol Wrecsam\nEitemau a gyfrannwyd ar-lein, neu drwy ddull arall\nI ddarllen yr erthyglau a ysgrifennwyd gan haneswyr er mwyn rhoi’r deunydd i mewn i’w gyd-destun, cliciwch yma.\nI gael gweld enghreifftiau o rai o’r straeon personol a gyfrannwyd i’r prosiect, cliciwch yma.\nI weld yr adnoddau a gynhyrchwyd gan y prosiect, e.e. cyngor ynglŷn â sut i ofalu am ddeunydd gwerthfawr sydd yn eich meddiant, cliciwch yma.\nSefydlwyd Cymry’r Rhyfel Mawr Arlein gan Ysgol Hanes, Archaeoleg a Chrefydd Prifysgol Caerdydd ac fe’i hariannir ganJISC, y gorfforaeth Brydeinig sy’n arwain y ffordd i ddangos sut i ddefnyddio technoleg gwybodaeth i gefnogi addysg ac ymchwil.


HANES CREFYDD CYMRY LLUNDAIN. [GAN MR. L. H. ROBERTS, CANONBURY.] III. Dyddiau boreuaf y Methodistiaid. Wedi ymadawiad Dr Owen Thomas am Ler- pwl yr oedd Mr. David Charles Davies, John Mills a Robert Owen yn gwasanaethu yr holl eglwysi a'u treuliau yn dyfod o'r un gronfa. Yn fuan galwodd eglwys Jewin Crescent am wasanaeth hollol y Parch. D. C. Davies, ac arhosodd yno nes iddo ef symud i Fangor. Galwyd Mr. Mills i fugeilio yr eglwys yn Nassau Street, a bu yno am bymtheng mlyn- edd felly, yr oedd eglwys Wilton Square heb yr un, a rhoddodd alwad i'r Parch. Joshua Davies, yr hwn a ymadawodd yn 1871, ac ar ei ol ef daeth Robert Roberts o'r Carneddi- a chyda hyn y mae yr eglwysi yn hyn o beth yn gweithredu yn anibynol, bob eglwys yn dwyn traul ei gweinidogaeth ei hun. Ar ol marwolaeth Mr. Roberts rhoddwyd galwad unfrydol i Mr. J. Elias Hughes o Lanelwy, yr hwn a ddaeth yma yn 1883, a gwasanaethodd yr egiwys yn ffyddlon hyd ei ymadawiad beth amser yn ol. Ar ol marwolaeth Mr. John Mills galwodd eglwys Nassau Street Mr. G. Davies (Aber- ystwyth yr adeg hono, ond Aberteifi ar ol hyny), ac arhosodd yma amryw flynyddau. Ar ol ymadawiad Mr. Davies buwyd am rai blynyddau heb yr un, ond tua 1885 rhodd- wyd galwad i Mr. R. E. Morris, Aberdyfi. Buwyd am amryw flynyddoedd heb yr un i ofalu am yr achos yn Jewin Newydd. Ceis- iwyd gan amryw, a llwyddwyd i sicrhau Mr, J. E. Davies, Lianelli, i ddyfod i fyny, yr hyn a wnaeth, yn 1886. Yn 1884 daeth Mr. E. J. Jones yma o'r Glasgoed, sir Gaernarfon, ar alwad taer yr eglwys yn Crosby Row, ac i'w ymdrechion ef, yn benaf, y mae'r eglwys yn ddyledus am y capel hardd yn Falmouth Road. Yr olaf i symud gyda'r fugeiliaeth ydoedd eglwys Holloway, trwy roddi galwad i Mr. W. Ryle Davies, Waunfawr, sir Gaernarfon, yr hwn a ddaeth yma yn 1887, a llafuriodd yn ddifwlch hyd ei farwolaeth. Wedi i'r eglwysi sicrhau bugeiliaid car- trefol, aetbant ymiaen yn llwyddianus ac aeth yr aelodaeth ar gynydd, a gweithgarwch ymhob un o honynt—parhant felly hyd yn awn Y maent oil yn barchus, a'u gweinidog- aeth yn gymeradwy nid yn unig gan yr eglwysi a'r cynulleidfaoedd, ond hefyd gan y rhai sydd yn ymweled yn achlysurol a Llun- dain. Teimla rhai mai mantais i ni yn LIun- dain ydyw fod yr eglwysi yn cael y mynych a'r amrywiol ddoniau o Dde a Gogledd Cymru. Gwir fod llawer o honom yn cael eu mwynhau; ond, yn fy nhyb i, nid yw y wein- idogaeth yn effeithio mor barhaol a'r rhai sydd yn wastad yn ein plith-yn gwybod ein boll anghenion, yn ofalus am y cleifion a'r tlodion ac yn awyddus am lwyddiant y gwaith yn ei wedd mwyaf Methodistaidd yn y Brif- ddinas. Dechreuodd amryw o'n gweinidogion eu gyrfa bregethwrol yn ystod eu arhosiad yn Llundain. Yr ydym eisoes wedi enwi Mr. Hugh Lloyd, Wolverhampton, a Richard Davies (Taliesin), sir Aberteifi, a dywedir hefyd mai yma y dechreuodd Thomas Gee, Dinbych, bregethu. David Williams—Tre Madoc ar ol hyny— a ddechreuodd bregethu pan mewn cysylltiad a Chendaeth Ddinesig y Methodistiaid ac yn fuan ar ei ol ef, David Jones, Gareg Ddu, Festiniog (Dolgellau ar ol hyny). Yma, hefyd, y dechreuodd Robert Davies, Wyddgrug- wedi hyny yr Amwythig; Dr. Dickens Lewis y Feibl Gymdeithas; y diweddar Thomas Jones, Amwythig; Williams, Trefecca; O. E. Williams, Rhos; George Watson, Pont- ypool (a ddechreuodd o Holloway) David Evans a Richard Edwards o eglwys Wilton Square; Vaughan Thomas a W. W. Lewis, 0 Crosby Row; a John Roberts, sir Fon, o Holloway. Dylasem grybwyll hefyd fod Mr. W. Prydderch Williams yma er's blynyddau ac yn gymeradwy iawn genym oil. Am rai blynyddau, pan oedd eglwys Shirland Road yn ymgynull yn Edgware Road, gwasanaeth- wyd hwynt yn ffyddlon gan Mr. Michael Robert, yr hwn a ddiweddodd ei yrfa yn mynwes y fam eglwys, sef Eglwys Loegr. Y mae y Cyfarfod Misol yn cyfarfod yn rheolaidd ar y dydd Mercher olaf ymhob mis. Y mae yn gwneyd mwy o waith nag y mae'r eglwysi a'r Cyfundeb yn hysbys o hono. Yr ydym fel Cyfarfod Misol yn hollol wa- hanol i rai ereill oblegid nad ydym mewn cysylltiad ffurfiol ag un o'r ddwy Gymdeith- asfa-De neu Ogledd. Y mae y Cyfarfod Misol, o ran nifer yr eglwysi, yn llai nag un arall-yn Ne neu Ogiedd. Ond eto, y mae, o ran nifer ei aelodau, yn fwy na Chyfarfod Misol Manchester, Henaduriaeth Lancashire, ac yn agos o ran nifer yr aelodau i Gyfarfod Misol Brycheiniog, Mynwy ac Isaf Sir Dref- aldwyn. (Gwnaed y cyferbyniadau hyn yn 1889)' Yn eu cyfraniadau y maent yn fwy na Brycheiniog, Manchester, a'r oil o Gyfar- fodydd sir Drefaldwyn (3); ac eto, heb ddal cysylltiad uniongyrchol ag un o'r ddwy Gym- deithasfa. Yn nechreuad yr achos, yr oedd y gofal ar y ddwy Gymdeithasfa-y ddwy yn gofalu am frodyr i wasanaethu yr achos, a hyny am ysbaid o dri mis. Bu y rhan fwyaf o brif golofnau y pwlpud Methodistaidd ym yn eu tro. Ebenezer Rich- ard ac Ebenezer Morris oedd yn gofalu dros y De, a John Elias dros y Gogledd-yr hwn a fu yma amrywiol weithiau. Gwelir yn hanes hen Gymanfaoedd Cymru fod hwn a hwn i ofalu am yr achos yn LIundain. Yn amser yr anghydfod, yn enwedig pan yr oedd y fasnach laeth yn cynhyrfu yn Jewin, enwyd brodyr bron o bob sir yng Nghymru i ddyfod i fyny i geisio tawelu a gwastadhau yr achos; ac yr ydwyf yn deall ar un adeg i'r holl aelodau gael eu diarddel a'u hail-ffurfio yn I' eglwys; ac, fel y crybwyllais o'r blaen, yr oedd teimlad Deheu a Gogledd yn bur gryf ar y pryd. Er fod anghydfod-ond bychan mewn cym- hariaeth-wedi codi mewn eglwysi unigol; eto, er 1856, yr ydym wedi cael heddwch a thawelwch, ac nid ydym wedi gofyn am gyn- orthwy y Gymanfa oddigerth yr amser pan anfonwyd cenhadon o'r Gogledd i wastadhau yr anghydwelediad a gododd rhwng y Cwrdd Misol a'r swyddogion-nid yn gymaint yr eglwys yn Nassau Street-ynghylch yr eiddo. Terfynwyd hwnw yn heddychol eto. Nid ydym, bron drwy yr holl amser, wedi blino Cymru a cheisiadau, oddigerth unwaith, pan y cafodd Dr. Thomas ganiatad i fyned trwy sir Aberteifi i gasglu at y capeli, a chaf- odd dderbyniad a chyfraniadau ymhell uwch law y disgwyliadau. Cawsom, hefyd, oddiwrth Gymdeithasfa y Gogledd, o Gyllid y Gen- hadaeth Gartrefol, £ jo yn flynyddol at gyn- haliaeth cenhadwr dinesig yn ein plith, a thra yr oedd y genhadaeth mewn bod gwnaeth waith mawr trwy ei chenadon, yn enwedig yn sefydliad yr achos yn Shirland Road a Holloway, ac yn gynorthwy nid bychan i Crosby Row a Phoplar-y rhai ar y pryd oeddynt yn lleoedd bychain, gweiniaid.\nRhoddir bywgraffiad a darlun o Mr. Daniel Griffiths, Aberdar, yn y Cerddor am y mis hwn. Prif ysgrif y golygydd yw ar driniad geiriau mewn tonau. Y mae Mr. Ernlyn Evans yn dyweyd ei farn ar y pwnc mor groyw ac eglur ag y gall efe wneyd, ac y mae hyny yn ddywed mawr Mae rhifyn arall o gylchgrawn Llyfrgell Caerdydd newydd ei gyhoeddi, a chynwysa nifer o ffeithiau gwir ddyddorol i'r hanesydd a'r cywrain. Dengys y rhestr o lyfrau Cym- reig a gyhoeddwyd yn ystod y tri mis di- weddaf nad myned "ar i lawr" y mae ein hawydd am lyfrau da, ac nad yw'n cefnogaeth i lenyddiaeth yn lleihau dim fel cenedl. Hir y parhao y cymeriad hwn yr ydym yn fedd- ianu. I\nAr y Gwyliau! Llyfrau i'w Darllen. "HEN DDEWINIAID GYMRU" (GAN PENARDD). Yn Hawn straeon am yr hen ddewinwyr Cym- reig, ynghyd a'u hanes, wedi eu casglu o hen lawysgrifau a llyfrau anghyhoedd. Pris 6/- (Nis argraffwyd ond 50 o gopiau o'r gwaith). GWEITHIAU ELFED. YN GYMRAEG. Cofiant Dr. Herber Evans 3/6 (nett) Planu Coed a Phregethau Ereill. 3/6 Caniadau Elfed, Cyfres i a 2, i/- yr un: wedi eu cydrwymo, 3/- Athrylith Ceiriog, ll- YN SAESNEG. Life of Dr. Herber Evans (Hodder & Houghton 6/- (4/6). Sweet Singers of Wales (ReligiousTract Society 2/6. My Christ and other Poems, 2/- (cloth), A few copies only remain. STORIAU CYMRAEG GAN W. LLEWELYN WILLIAMS, B.C.L. Y Storiau mwyaf darllenadwy sydd eto wedu ei hysgrifenu yn nhafodiaith y Deheudir." zn GWILYM A BENNI BACH PRIS SWLLT. Cyhoeddedig gan HUGHES a'i FAB, Gwrecsam. Hanes dau o'r cymeriadau mwyaf doniol a fagwyd yn Sir Gaerfyrddin erioed. Y mae yn werth ei darllen." GWR Y DOLAU NEU FFORDD Y TROSEDDWR. PRIS SWLLT. Cyhoeddedig gan GWMNI'R WASG GENEDLAETHOL, GYMREIG, CAERNARFON. I'w cael yn Llundain gan W. H. ROBERTS, 10, CECIL COURT, CHARING CROSS RD.


Diwrnodau Gwych Allan dros Ŵyl y Banc Diwrnodau Gwych Allan dros Ŵyl y Banc\nDiwrnodau Gwych Allan dros Ŵyl y Banc\nDyma benwythnos Gŵyl y Banc olaf y flwyddyn, ac mae llawer o bethau i'r teulu cyfan eu gweld a'u gwneud yn Rhondda Cynon Taf, beth bynnag fo'r tywydd.\nMae Taith Pyllau Glo Cymru ym Mharc Treftadaeth Cwm Rhondda yn parhau i fod yn atyniad twristiaid poblogaidd i deuluoedd, a hynny trwy gydol y flwyddyn. Bydd hi ar agor dros benwythnos Gŵyl y Banc ar gyfer teithiau, cerddoriaeth, te hufen, gweithgareddau siocled a chrefftau i blant, a llawer yn rhagor.\nEwch ar Daith yr Aur Du a mwynhau mynd ar y DRAM! Dyma brofiad sinematig lle cewch chi fynd ar y ddram olaf o lo yn ôl i'r wyneb.\nArchwiliwch yr arddangosfa ryngweithiol newydd am ddim, ac Ardal Chwarae'r Parth Ynni. Crwydrwch o gwmpas yr iard a mwynhau'r holl bethau cofiadwy.\nMwynhewch achlysur Songs and Scones cyntaf ddydd Llun Gŵyl y Banc yng Nghaffi Bracchi rhwng 12pm a 2pm. Bydd y Chocolate House ar agor gan gynnig te hufen a bydd gweithgareddau siocled a chrefftau i blant yn cael eu cynnal rhwng 11am a 3pm.\nEwch i Craft of Hearts, sef Adwerthwr Crefft Annibynnol y Flwyddyn, sy'n llawn trysorau i bobl sy'n hoff o grefftau. Mae nifer fawr o eitemau crefft ar werth ac mae Jo a'r criw yn cynnal gweithdai a threfnu profiadau, gweithgareddau a phartïon unigryw.\nMae Lido Cenedlaethol Cymru, Lido Ponty, sydd wedi croesawu'r 60,000fed ymwelydd yn ddiweddar y tymor yma, ar agor trwy wyliau'r ysgol. Mae sesiynau nofio ben bore a sesiynau nofio gyda'r hwyr ar gael, yn ogystal â gweithgareddau teganau gwynt trwy gydol y dydd i gadw'r plant yn brysur.\nMae'r tri phwll wedi'u cynhesu i 28 gradd, beth bynnag fo'r tywydd. Bydd y plantos bach wrth eu boddau yn y pwll sblash twym sydd â ffynnon. Mae'r ystafelloedd newid dan do, a'r cawodydd, wedi'u cynhesu hefyd.\nMae llawer o weithgareddau dŵr hefyd ar gael, megis teganau gwynt, Aqua Scooterz, Aqua Peddlerz a Water Walkerz.\nYn ogystal â system cadw lle ar-lein, mae 200 o docynnau ar gael wrth dderbynfa'r Lido bob dydd o 9am. Y cyntaf i'r felin gaiff falu.\nBeth am dreulio gweddill y dydd ym Mharc Coffa Ynysangharad a chanol tref Pontypridd?\nMae Chwarae'r Lido yn ardal chwarae antur enfawr wrth ymyl Lido Ponty, a chewch chi ei ddefnyddio am ddim. Mae siglenni, llithrennau, pwll tywod a gwifen wib i'r plant eu mwynhau. Mae modd ymlacio gyda phaned yng Nghaffi Glan-y-dŵr wrth i'r plant chwarae'n ddiogel.\nMae erwau i'w harchwilio yn y parc gyda nifer o bethau i'w gweld a'u gwneud.\nMae Parc Gwledig Barry Sidings yn drysor cudd, wedi'i leoli yn Nhrehafod. Mae'r parc, sy'n hawdd ei gyrraedd o'r briffordd, rhwng Taith Pyllau Glo Cymru, Parc Treftadaeth Cwm Rhondda, a Phontypridd.\nMae gan y parc erwau i'w harchwilio, gan gynnwys teithiau cerdded i'r teulu a theithau sy'n fwy heriol gyda golygfeydd gwych o ben y mynydd.\nDiolch i gwmni Bike Doctor, mae gan y parc ddau lwybr beic a digon o lwybrau coedwigaeth i feicwyr mynydd https://www.rctcbc.gov.uk/CY/Tourism/Thingstodo/Parks/BarrySidingsCountrysidePark.aspx\nDilynwch olion traed deinosoriaid a dynion Oes yr Iâ ym Mharc Gwledig Cwm Dâr, sydd â dros 500 o erwau i anturiaethwyr bach eu harchwilio.\nWedi'i leoli ger Aberdâr, mae gan y parc gwledig lu o lwybrau cerdded a golygfeydd gwych.\nDewch â phicnic neu fwynhau lluniaeth ysgafn neu bryd o fwyd twym yng Nghaffi Cwtch ar y safle. Fel arall, ewch i Aberdâr am rywbeth i'w fwyta!\nBydd y plant wrth eu boddau yn y man chwarae enfawr sydd â phwll tywod mawr gyda cheir a thractorau.\nEwch i'r ganolfan ymwelwyr am ysbrydoliaeth o ran llwybrau cerdded, bywyd gwyllt a gwybodaeth am achlysuron yn y dyfodol.\nCofiwch fod modd gwersylla o dan y sêr ym Mharc Gwledig Cwm Dâr sy'n ardal swyddogol Dark Sky Wales ar gyfer syllu ar y sêr.\nMwynhewch antur yn yr awyr agored ym Mharc Aberdâr. Dyma enghraifft wych o Barc Fictoraidd sy'n dathlu ei ben-blwydd yn 150 oed eleni.\nMae digon o fannau agored, llyn cychod a safle seindorf, nifer o nodweddion hanesyddol eraill megis pafiliwn lluniaeth, Ffynnon Goroni a Chylch yr Orsedd.\nDyma ddiwrnod gwych allan i'r teulu cyfan – beth am fynd â phicnic os yw'r tywydd yn braf!\nAm wybodaeth am newidiadau i wasanaethau pwysig y Cyngor dros Ŵyl y Banc, ewch i https://www.rctcbc.gov.uk/CY/Resident/EmergenciesSafetyandCrime/AugustBankHoliday.aspx\nMwynhewch eich diwrnodau gwych allan yn Rhondda Cynon Taf dros Ŵyl y Banc mis Awst!


Ynglŷn � ni Ein gwaithBeth fedrwch chi ei wneud Yn y cartrefTros GymruTroseddau Casineb a DiogelwchIechydChwaraeonTaiCyngor CyfreithiolPartneriaeth SifilOedranCymuned LHDLlinell gymorthLlochesProses gwleidyddolBalchderComisiwn Cydraddoldeb a Hawliau DynolGwasanaethau Cyngor ac IechydYn yr ysgol Yn y gwaithCysylltwch a niCyfryngau\nPartneriaeth Sifl a Priodas SiflDysgwch am yr oblygiadau, sut i gofrestru a pha feysydd o fywyd a chyfraith y maent yn effeithio. Darllenwch fwy Oedran\nGwybodaeth ynglŷn â phobl LHD hŷn yng Nghymru. Darllenwch fwy Trosedd Casineb ac Diogelwch Dysgwch am droseddau casineb, sut i gwyno am yr heddlu a gwasanaethau yn eich ardal. Darllenwch fwy Camwahaniaeth o ran Nwyddiau a Gwasanaethau Rydych bellach yn cael eich diogelu rhag dioddef camwahaniaethu wrth ddefnyddio nwyddau a gwasanaethau. Dysgwch mwy am hynny yma. Darllenwch fwy Ddod Allan Beth yw dod allan, a ble gellir cael mwy o wybodaeth? Darllenwch fwy Cyngor Cyfreithiol Gwybodaeth ar ble i gael cyngor cyfreithiol yng Nghymru. Darllenwch fwy\nIechyd Dysgwch fwy am ofal iechyd yng Nghymru a hawliau pobl lesbiaidd, hoyw a deurywiol wrth ddefnyddio gwasanaethau gofal iechyd. Darllenwch fwy\nTai Gwybodaeth am faterion tai sy’n wynebu pobl lesbiaidd, hoyw a deurywiol yng Nghymru. Darllenwch fwy Llinellau Cymorth Gwybodaeth am linellau cymorth Cymru a Phrydain ar gyfer pobl LHD. Darllenwch fwy Cymuned LHD Gwybodaeth ar gyfer unrhyw un sydd am ymuno gyda, neu sefydlu, grŵp LHD lleol, neu a fyddai’n hoffi cyfranogi mwy wrth ymgyrchu dros gydraddoldeb LHD yn y gymuned. Darllenwch fwy Ymgynghoriad Eich cyfle i godi eich llais ar faterion sy’n effeithio ar bobl LHD yng Nghymru. Darllenwch fwy\nLloches Gwybodaeth am hawliau lloches LHDT. Darllenwch fwy


Gemau Casino Ar-lein\nAt Casino Goldman, we have the best of online casino games for our players; we feature unlimited surprises and bonuses each time you play the games. We are here to give you a worthwhile experience with each game. Regardless of what your taste is, you are sure to enjoy the collection of online casino games we have listed for you.\nGemau slot: Un o'r casino mwyaf poblogaidd gemau yw gemau slot; mae ganddo un o'r gameplay symlaf. Y cyfan sydd angen i chi ei wneud mewn gêm slot yw trwsio maint y bet a throelli'r riliau. Mae'r enillion fel arfer yn cael eu pennu gan nifer y symbolau paru rydych chi'n eu glanio ar hyd y llinellau tâl sefydlog. Yn Goldman Casino, mae gennym ni amrywiadau gwahanol o'ch hoff gemau slot. Rhowch gynnig ar eich lwc gyda riliau'r slotiau hyn a mynd â rhai enillion hudol adref.\nGemau bwrdd clasurol: Heblaw am y gemau slot a ddyluniwyd yn hyfryd, yn ein casino, rydym hefyd yn cynnwys rhai o'r gemau bwrdd gorau. Blackjack, Roulette, Baccarat a mwy a fydd yn mynd â'ch profiad hapchwarae i lefel newydd. Sicrhewch eich dwylo ar bob un ohonynt a gweld drosoch eich hun y pethau annisgwyl diderfyn y gallech gael eich gwobrwyo â nhw. Mae gan Goldman Casino yr holl fersiynau gwahanol o'r gemau bwrdd clasurol i gadw'ch cariad at gasinos ar-lein yn fyw. Troellwch eich lwc gyda'r bêl fach yn Roulette neu gadewch i'r cardiau ddatgelu'ch ffortiwn yn Blackjack.\nCasino Byw: Mae gan Goldman Casino adran ar wahân hefyd i chwarae gemau casino byw 24 × 7. Yn cynnwys deliwr byw, bydd y Casino byw yn rhoi teimlad ichi eich bod mewn casino go iawn. Paratowch ar gyfer profiad gwefreiddiol gyda'r Live Casino yn ein casino ochr yn ochr â mwynhau cyffro'ch hoff gemau ar-lein clasurol. Ewch i'r adran hon i fynd yn fyw wrth chwarae yn ein Casino.\nCardiau crafu: Dyma un gêm casino ar-lein sydd â digon o ffyrdd i roi'r enillion mwyaf i'r chwaraewyr. Mae hefyd yn ymgorffori nodweddion gwerth chweil a all roi enillion ar unwaith i chi, y cyfan sy'n rhaid i chi ei wneud yw crafu'r cardiau a datgelu'r symbolau ar y cerdyn, mae angen i chi gael paru tri symbol. Mae taliad y gêm casino ar-lein hon fel arfer yn dibynnu ar werth y symbol. Mae gan bob symbol werth gwahanol, yn Goldman Casino mae gennym gasgliad o'r gêm cardiau crafu gorau i'r chwaraewyr fwynhau ynddo.\nBrysiwch !! Sicrhewch eich dwylo ar ein casino ar-lein a chwarae'r gemau gorau sydd gennym ar eich cyfer chi hefyd sy'n cynnwys y taliadau bonws gorau. Chwaraewch y gemau casino yn ein casino a chofleidiwch yr holl wobrau sydd gennym i chi. Ar wahân i slotiau, gemau cardiau bwrdd a chrafu mae gennym hefyd y gorau o gemau arcêd i chi ddewis ohonynt. Rydym yn sicr y byddwch yn dod yn ôl am fwy ar ôl i chi fwynhau eich hun yn y gemau casino ar-lein yn ein casino. Ewch ar y daith hon trwy'r gemau gorau gyda ni i fynd i'r byd gyda syrpréis gwefreiddiol a phroffidiol.


Canlyniadau TGAU 2020 – Blog Clwstwr Bro Edern\nMaen nhw’n dweud fod wythnos yn amser hir mewn gwleidyddiaeth. Wel, mae hefyd yn amser hir mewn ysgol ym mis Awst! Dyma fi’n ysgrifennu atoch unwaith eto gyda’r diweddaraf o Fro Edern, ac yn yr ychydig ddyddiau ers i fi ysgrifennu atoch ddiwethaf, mae llawer wedi digwydd a llawer wedi newid.\nYn gyntaf, hoffwn ddiolch i chi gyd am y gefnogaeth dwymgalon i’r llythyr a ysgrifennais at Ian Morgan, Prif Weithredwr CBAC, yn dilyn canlyniadau’r Chweched. Mae’r ymateb oddi wrth rieni wedi bod yn hynod o gadarnhaol, ac mae’n debyg mai’r llu o lythyrau tebyg a ysgrifennwyd gan benaethiaid eraill ledled Cymru, ynghyd â’r brotest ym Mae Caerdydd, sydd wedi arwain at y tro pedol gan y llywodraeth yr wythnos hon. Mae’n rhyddhad fod gan y Chweched bellach eu graddau haeddiannol. Diolch i chi i gyd.\nFel y gwyddoch bellach, bydd canlyniadau TGAU eleni’n raddau sydd wedi cael eu pennu gan athrawon Bro Edern. Eu henw swyddogol yw’r Graddau a Aseswyd gan y Ganolfan (Centre Assessed Grades – CAGs).\nMae’r CAGs yma wedi cael eu hanfon gan athrawon pwnc disgyblion blwyddyn 11 at CBAC yn ystod y cyfnod clo. Cymerodd hi rai wythnosau i athrawon ledled Cymru gyfrifo’r CAGs hyn, oherwydd roedd angen cymryd cymaint o wahanol ffactorau i ystyriaeth ar gyfer pob disgybl ym mhob pwnc:\nunrhyw fodylau blaenorol (arholiadau CBAC blwyddyn 10 a rhifedd Tachwedd blwyddyn 11)\ngwaith ymarferol (os yn berthnasol i’r pwnc)\nasesiadau llafar (os yn berthnasol i’r pwnc)\nOs oedd gan ddisgyblion hawl i amser ychwanegol ar gyfer eu harholiadau, neu hawl i ysgrifennydd, darllenydd, neu sefyll arholiad mewn ystafell fach, cymerwyd yr holl bethau hyn i ystyriaeth wrth i ni bennu’r CAGs terfynol ar gyfer CBAC. Fel y gallwch ddychmygu, roedd penderfyniadau anodd i’w gwneud ac fe dreuliodd staff Bro Edern lawer o amser yn ceisio sicrhau fod pob plentyn yn cael tegwch. Yn ogystal â thrafodaethau adrannol ar gyfer pob pwnc, cafwyd hefyd drafodaethau gyda rheolwr llinell pob adran yn y broses o safoni’r graddau ar draws yr ysgol.\nDychwelyd iPads a llyfrau\nFel esboniwyd i chi rai misoedd yn ôl, bydd angen i’ch plentyn ddychwelyd eu iPad ysgol ac unrhyw lyfrau sy’n eiddo i’r ysgol (nofelau Cymraeg, Saesneg ayb), a’u cyfnewid am eu canlyniadau. Dylent ddod â nhw i’r ysgol ddydd Iau mewn bag plastig, gyda’u henw’n glir ar y bag. Mae angen dychwelyd y gwefrydd a’r cêbl hefyd. Byddant yn cael eu hynysu am 72 awr cyn i staff ymdrin â nhw. Mae llawer o gyllid yr ysgol ynghlwm wrth yr iPads a’r llyfrau sydd gan flwyddyn 11, ac mae’n hanfodol fod holl eiddo’r ysgol yn cael ei ddychwelyd.\nMae angen i ddisgyblion sydd yn derbyn eu canlyniadau drwy e-bost drefnu gyda Mr Voyle i ddychwelyd eiddo’r ysgol cyn gynted ag y bo modd.\nBydd drysau’r ysgol yn agor i ddisgyblion blwyddyn 11 dderbyn eu canlyniadau am 9am ddydd Iau. Dyma hefyd fydd yr amser y bydd y disgyblion sydd wedi dewis derbyn e-bost yn cael eu canlyniadau. Mae mwyafrif helaeth disgyblion y flwyddyn wedi dewis dod i’r ysgol, felly rydyn ni’n edrych ymlaen at gael diwrnod canlyniadau lled “normal” i ddathlu llwyddiannau blwyddyn 11, er y bydd angen diheintio dwylo wrth gyrraedd, pellhau’n gymdeithasol a dilyn y system un ffordd mewn a mas o’r neuadd. Os yw eich plentyn yn newid eu meddwl, ac eisiau dod i’r ysgol wedi’r cwbl yn hytrach na derbyn e-bost, yna bydd amlen a chroeso mawr ar eu cyfer. Mae nifer o ddisgyblion wedi gweithio mor galed yn ystod eu cyrsiau TGAU ac maen nhw’n llawn haeddu dathlu, er gwaethaf amgylchiadau rhyfedd 2020.\nGall disgyblion blwyddyn 12 a 13 hefyd ddod i gasglu’u canlyniadau newydd, sydd bellach wedi cyrraedd gan CBAC, rhwng 10:30 a 11:30am.\nDychwelyd i’r Chweched\nRydym yn hynod o falch fod cymaint o ddisgyblion blwyddyn 11 wedi dewis dychwelyd i Chweched Bro Edern. Maen nhw’n flwyddyn hoffus iawn, ac rydyn ni’n edrych ymlaen at eu cefnogi drwy’r cam nesaf a chael eu cwmni am ddwy flynedd arall. Er mwyn dychwelyd i’r Chweched, bydd angen cael o leiaf 5 gradd C, neu’r hyn sy’n cyfateb i C, gan gynnwys gradd C yn y pynciau y maen nhw’n bwriadu eu hastudio yn y Chweched, onibai eu bod yn dilyn cwrs newydd. Os oes unrhyw gwestiynau am y camau nesaf, yna dewch i’r Clinig Cefnogi am sgwrs.\nDdydd Gwener byddwn yn cynnig Clinig Cefnogi yn ôl ein harfer, sef y diwrnod ar ôl y canlyniadau. Rydym yma bob amser i gefnogi’ch plentyn, ac os oes angen cymorth ar gyfer y cam nesaf yna bydd croeso iddynt wneud apwyntiad i ddod i’r ysgol rhwng 10:00 a 12:00. Dilynwch y linc isod er mwyn bwcio apwyntiad gydag aelod o staff.\nMewn blwyddyn arferol, nid yw pawb yn pasio. Mae llawer yn pasio, ond nid pawb. Eleni yn yr un modd, ni fydd pawb ym Mro Edern yn pasio’u cyrsiau TGAU. Petai disgyblion Bro Edern wedi sefyll eu holl arholiadau, ni fyddai pawb wedi pasio, ac yn absenoldeb yr arholiadau, ni fydd pawb yn pasio. Os yw eich plentyn wedi bod ar darged i gael rhes o raddau isel, yna’n anffodus, dyna fydd y sefyllfa o hyd.\nByddwch chi fel rhieni a disgyblion yn hollol ymwybodol o’r cynnydd academaidd a wnaed yn ystod y cwrs TGAU o ganlyniad i’r nosweithiau rhieni a’r 4 adroddiad rydych chi wedi’u derbyn tra bod eich plentyn ym mlwyddyn 10 ac 11. Mae ein hathrawon yn nabod ein disgyblion yn dda iawn ac maen nhw wedi bod yn hynod o broffesiynol yn y broses o gyfrifo’r holl CAGs. Rydyn ni’n ddiolchgar iddynt am eu gwaith.\nMae fy ngeiriau ar gyfer y Chweched yr wythnos diwethaf yr un mor berthnasol ar gyfer ein disgyblion TGAU yr wythnos hon: Mae rhan fwyaf ein disgyblion wedi gweithio mor galed drwy gydol eu hamser ym Mro Edern, ac mae’n bwysig eu bod yn deall fod eu cyflawniadau yn 2020 yn ddim llai na rhai disgyblion mewn blynyddoedd eraill. Wedi’r cyfan, nid eu bai nhw yw’r ffaith fod eu harholiadau wedi cael eu canslo. Rydyn ni, a byddwn ni wastad, yn falch iawn ohonynt.\nMae 2020 wedi bod yn flwyddyn hynod o ryfedd, gyda phob math o her yn ein hwynebu ni gyd, a gallaf ond diolch i chi unwaith eto fel rhieni am eich cefnogaeth lwyr o’r ysgol.


Ail refferendwm annibyniaeth “yn groes i ddymuniadau’r mwyafrif” – Golwg360\nAil refferendwm annibyniaeth “yn groes i ddymuniadau’r mwyafrif”\n19 Mawrth 2017 am 10:31\nByddai galw ail refferendwm annibyniaeth yn yr Alban yn mynd yn groes i ddymuniadau’r mwyafrif o Albanwyr, yn ôl arweinydd Ceidadwyr yr Alban, Ruth Davidson.\nAr raglen Andrew Marr ar y BBC, cyhuddodd hi Brif Weinidog yr Alban, Nicola Sturgeon o fod yn “benderfynol” o ddinistrio’r Deyrnas Unedig.\nDywedodd hi mai Brexit yw “esgus yr wythnos” dros alw am ail refferendwm yn dilyn canlyniad siomedig i’r SNP yn 2014.\nDywedodd Nicola Sturgeon yr wythnos hon ei bod hi’n bwriadu cynnal ail refferendwm annibyniaeth o fewn dwy flynedd yn dilyn penderfyniad Prydain i adael yr Undeb Ewropeaidd yn groes i ddymuniad y rhan fwyaf o Albanwyr.\nSerch hynny, mae Ruth Davidson wedi dweud ei bod hi’n “syfrdanol” nad oedd yr SNP wedi amlinellu eu cynlluniau am annibyniaeth yn ystod eu cynhadledd wanwyn yn Aberdeen dros y penwythnos.\n“Nid yr Alban yw’r SNP ac maen nhw’n gweithredu’n groes i ddymuniadau’r rhan fwyaf o Albanwyr wrth gyflwyno’u cynnig ddydd Llun.\n“Dw i wedi darllen gormod o benawdau sy’n dweud, ‘Mae’r Alban yn ymateb fel hyn a’r llall’. Nac ydy ddim.”\nDywedodd fod y rhan fwyaf o Albanwyr yn croesawu safbwynt Prif Weinidog Prydain, Theresa May, sy’n galw am oedi cyn galw’r refferendwm.\n“Ry’n ni wedi gofyn cwestiynau sylfaenol am bethau fel arian, y banc canolog, a fydden ni’n ail-ymuno ag Ewrop fel aelod llawn, ac mae’n ymddangos nad yw Nicola Sturgeon yn gallu ymrwymo i’r rheiny.”\nNicola Sturgeon: ‘Dim ildio tros bwerau’r Alban – na Chymru’


Diwylliant yr ysgol yn canolbwyntio ar hawliau plant | Estyn\nDiwylliant yr ysgol yn canolbwyntio ar hawliau pla...\nMae Ysgol Gynradd Gymraeg Llwynderw wedi gwreiddio hawliau plant yn ei diwylliant, gan wella lles disgyblion. Mae ymdeimlad o berchnogaeth o’u hysgol gan y disgyblion, ac maent yn cyfrannu at ei gwelliant. Mae ymddygiad disgyblion yn rhagorol ac mae lefel yr ymrwymiad i ddysgu wedi gwella hefyd. Mae hawliau plant wedi dod yn rhan wirioneddol ac ystyrlon o fywyd dyddiol pob disgybl, ac mae hyn wedi arwain at gynnydd mewn presenoldeb.\nNifer y disgyblion: 355\nMae Ysgol Gynradd Gymraeg Llwynderw wedi’i lleoli yng ngorllewin dinas Abertawe. Mae dalgylch yr ysgol yn ymestyn o Rhossili ar benrhyn Gŵyr i Dderwen Fawr yn Sgeti.\nMae 355 disgybl rhwng 3 ac 11 oed ar y gofrestr, yn cynnwys 51 oed meithrin rhan-amser. Mae’r disgyblion wedi eu rhannu rhwng 13 dosbarth, gan gynnwys naw dosbarth oed cymysg a dau ddosbarth derbyn a dau ddosbarth meithrin.\nDros dreigl tair blynedd, mae tua 3% o’r disgyblion yn gymwys i dderbyn prydau ysgol am ddim. Mae hyn yn sylweddol is na’r canran cenedlaethol (18%). Mae tua 28% o ddisgyblion yn siarad Cymraeg gartref. Ychydig iawn sydd o gefndir lleiafrifol ethnig. Cymraeg yw prif gyfrwng yr addysgu a’r dysgu yn y cyfnod sylfaen ac anelir at sicrhau bod pob disgybl yn ddwyieithog erbyn diwedd cyfnod allweddol 2. Mae’r ysgol wedi adnabod 12% o’i disgyblion fel rhai sydd ag anghenion dysgu ychwanegol, sydd yn is na’r canran cenedlaethol o 21%.\nMae’r ysgol wedi bod yn rhoi blaenoriaeth i ddatblygiad hawliau plant ers 2013. Fe ddaeth hyn mewn ymateb i ymdeimlad cryf o anghyfiawnder, annhegwch a ffafrio grwpiau o blant ymhlith disgyblion ac roedd nifer o gwynion gan rieni a oedd yn gofidio am safonau, lles disgyblion a diffyg cefnogaeth i blant ag anghenion dysgu ychwanegol. Dangosodd holiaduron rhieni a phlant bod llai na 50% ohonynt yn teimlo’n ddiogel yn yr ysgol. Rhaid oedd ymateb i’r sefyllfa ar unwaith.\nCyd-weithiodd y pennaeth, staff, llywodraethwyr, rhieni a’r disgyblion â’i gilydd i greu gweledigaeth gytunedig a oedd yn rhoi lles disgyblion yn ganolig i bob penderfyniad. Trwy waith ymchwil a thrafodaethau pellach, penderfynwyd mai trwy hyrwyddo a gweithredu egwyddorion ‘hawliau plant’ yn llawn y byddwn yn medru cyflawni ein nod. Mae Confensiwn y Cenhedloedd Unedig ar Hawliau’r Plentyn yn adnabod rhestr o 42 o hawliau sydd gan bob plentyn a pherson ifanc, ble bynnag yn y byd, ni waeth pwy ydyn nhw, na’r hyn maent yn credu ynddo. Mae’r hawliau ar y rhestr yn bethau y mae ar blant a phobl ifanc eu hangen i wneud yn siŵr eu bod yn ddiogel, bod ganddynt y pethau y mae arnynt eu hangen i oroesi a datblygu, a’u bod yn cael dweud eu dweud ar benderfyniadau sy’n effeithio ar eu bywydau. Trefnwyd hyfforddiant i staff a disgyblion Blwyddyn 6, ynghyd a sesiynau rhannu gwybodaeth gyda rhieni.\nEtholwyd cynrychiolwyr o Flwyddyn 2 i Flwyddyn 6 i fod yn Llysgenhadon Hawliau Plant i gael llais ar bwyllgor y cyngor ysgol. Cyd-weithiodd y llysgenhadon gyda’r arweinydd i ddewis 10 prif hawl o’r 42 a oedd fwyaf perthnasol iddyn nhw er mwyn creu calendr blynyddol hawliau â chyswllt hawl y mis, i’w defnyddio yn y cynlluniau wythnosol a gwasanaethau dyddiol. Cydweithiodd y pennaeth gyda’r llysgenhadon i ail-ysgrifennu’r polisi ymddygiad a oedd yn cynnwys polisi ‘dim gweiddi’ ar gyfer disgyblion a staff. O ganlyniad, mae’r staff yn defnyddio ffurfiau creadigol o dynnu sylw’r disgyblion, er enghraifft wrth ganu neu glapio rhythm yn hytrach na chodi llais.\nAr ddechrau pob blwyddyn academaidd mae’r disgyblion yn creu siarter dosbarth ar y cyd gyda’u hathrawon sy’n cwmpasu rhai o brif hawliau plant. Erbyn hyn, mae gweithredu’r siarter yn sicrhau bod hawliau plant yn rhan wirioneddol ac ystyrlon o fywyd dyddiol pob disgybl. Cynhelir asesiadau dyddiol o les emosiynol disgyblion trwy ‘gofnodi’ boreol, sy’n galluogi staff gadw llygad ar blant bregus a chynnig sesiynau maeth yn ddyddiol.\nTrwy drafodaethau ’llais y llawr’, teithiau dysgu, holiaduron a phwyllgorau’r cyngor ysgol mae’r disgyblion yn cael cyfleoedd cyson i leisio barn ar fywyd ysgol, er enghraifft o gynllunio ‘Cwricwlwm Llwynderw’, darpariaeth clybiau allgyrsiol, cefnogi elusennau i benodi staff. Mae’r disgyblion yn cael mewnbwn cyson yn ystod y flwyddyn i’w dysgu ac yn nodi eu cynnydd yn eu hadroddiadau diwedd blwyddyn.\nUn o’r strategaethau sydd wedi bod fwyaf effeithiol wrth ymdrin â’r hawl i fod yn deg yw defnyddio ‘arfer adferol’ fel dull ysgol gyfan i ddatrys unrhyw wrthdaro. Mae ymagweddau adferol yn galluogi’r rhai sydd wedi niweidio i gyfleu effaith y niwed i’r rhai oedd yn gyfrifol, ac i’r rhai a oedd yn gyfrifol gydnabod yr effaith yma a chymryd camau i gymodi.\nTu allan i’r ysgol, mae’r llysgenhadon yn cymryd rhan yn ‘ Y Sgwrs Fawr am ddemocratiaeth’ o fewn y Sir, ac yn cydweithio gyda’r awdurdod i helpu adolygu polisïau a mynegi barn ar benderfyniadau sydd yn ei heffeithio’n bersonol. Mae’r ysgol wedi datblygu partneriaeth gydag ysgol yn Siavonga, Zambia er mwyn i’r disgyblion ddysgu am fywyd mewn gwlad gyferbyniol. Mae 3 aelod o staff o’r ysgol honno wedi ymweld ag Ysgol Llwynderw dros y 3 blynedd diwethaf, ac mae’r disgyblion yn cadw cyswllt trwy lythyru ei gilydd yn flynyddol. Trwy’r profiad yma, dysgodd y disgyblion bod gan bob un plentyn hawliau, pa bynnag wlad maent yn byw ynddi.\nMae’r gwaith wedi cyfrannu’n helaeth at godi safonau lles y disgyblion. Mae canran presenoldeb wedi cynyddu dros y 5 mlynedd ddiwethaf ac mae hawliau plant bellach wedi’i wreiddio yn ethos gofalgar a chynhwysol yr ysgol. Mae llais y disgybl yn cael mewnbwn i weithdrefnau hunanwerthuso cyson yr ysgol ac yn cyfrannu at y cynllun gwella ysgol. O ganlyniad, mae’r disgyblion yn teimlo perchnogaeth dros eu hysgol ac yn cyfrannu at ei gwella.\nMae polisi ‘dim gweiddi’ yn cefnogi’r berthynas o barch rhwng staff a disgyblion. Mae defnyddio ‘arfer adferol’ wedi gwella ymddygiad ac ymroddiad disgyblion ar draws yr ysgol. Mae ymddygiad yn rhagorol ac mae lefel ymrwymiad y disgyblion i’w dysgu wedi gwella.\nErbyn hyn mae 100% o rieni yn teimlo bod eu plant yn ddiogel o fewn yr ysgol. Mae’r rhieni yn canmol yr ethos gofalgar sydd o fewn yr ysgol, gan staff a disgyblion.\nMae’r siarter dosbarth a’r ‘cofnodi’ dyddiol yn ffordd effeithiol iawn o leisio barn a gwrando ar eraill mewn awyrgylch gadarnhaol. Drwy hyn, mae’r disgyblion yn dysgu am barch, tegwch, dyfalbarhad, diogelwch ac empathi. Mae hyn yn codi eu hyder ac yn gwneud iddynt deimlo’n hapus a diogel, sydd o ganlyniad, yn codi safonau eu lles. Mae’r gwaith yma wedi arwain at ennill gwobr aur (Lefel 2) mewn Hawliau Plant, sef yr ysgol Gymraeg cyntaf yng Nghymru i dderbyn y wobr.\nMae’r ysgol yn rhannu arferion da trwy gynnal nosweithiau agored i rieni a chyflwyniadau i lywodraethwyr. Mae’r gymuned leol a byd eang yn medru cael gafael ar wybodaeth trwy’r wefan a chyfrif trydar. Yn sgil derbyn gwobr Aur Hawliau Plant mae nifer o ysgolion o fewn rhanbarth ERW wedi ymweld â’r ysgol i ddysgu am eu harferion. Mae’r arweinydd Hawliau Plant wedi gwahodd yr ysgol i weithio fel aseswr i UNICEF wrth iddynt asesu ysgolion cyfrwng Cymraeg sy’n gweithio at Lefel 1 a 2.\nLles ac agweddau at ddysguCynnwys dysgwyrCyfranogiad disgyblionAddysg Bersonol a Chymdeithasol


Cyfeillion Amgueddfa Genedlaethol Cymru - Dydd Sadwrn, Ionawr 21 2016\nSadwrn 21 Ionawr 2017\nam 10.30yb Darlithfa Reardon Smith,\nAmgueddfa Cenedlaethol Caerdydd, Parc Cathays, Caerdydd CF10 3NP\nSgwrs gan Keith Moger MBE\nYmddeolodd Keith ym mis Rhagfyr 2004 ar ôl dros 40 mlynedd yn y GIG gan wasanaethu'r rhan fwyaf o'i yrfa fel uwch-reolwr a gweinyddydd yn Nghaerdydd. Yn ystod y cyfranogiad sylweddol hwn, bu'n gweithio yn neu'n gyfrifol am reoli'r rhan fwyaf o'r ysbytai yng Nghaerdydd. Ers ymddeol, mae Keith wedi cymryd diddordeb arbennig mewn astudio datblygiad a hanes y sefydliadau hyn, llawer ohonynt bellach wedi diflannu neu wedi newid defnydd.\nGyda llawer o hen ffotograffau ac weithiau ffilmiau, mae sgwrs Keith yn cynnwys ystod y cyfleusterau ysbyty sydd wedi bodoli yn ardal Caerdydd, o'r cynharaf a oedd yn ysbyty wahanglwyfus a sefydlwyd yn y 14eg ganrif hyd at y mwyaf diweddar, gan cynnwys Ysbyty Athrofaol Cymru. Mae gan y rhan fwyaf o bobl atgofion o fod yn gleifion, yn ymweld â neu'n gweithio yn Lansdowne, Glan Ely, Dewi Sant, Ysbyty Brenhinol Caerdydd, a nifer o'r llefydd eraill yn yr ardal sydd wedi darparu pobl Caerdydd a De Cymru â gofal iechyd dros y blynyddoedd.\nEr y bydd Keith yn rhoi yr holl ffeithiau a ffigurau priodol ei wrandawyr, bydd hefyd yn ysgafnhau'r sgwrs gyda hanesion a myfyrdodau oddi wrth ei brofiadau personol o sut oedd bywyd mewn ysbytai cyn ac ar ôl sefydlu'r GIG. Mae'n hoffi cynnwys ei gynulleidfa yn y sgwrs oherwydd bod gan bawb stori i'w hadrodd am eu cysylltiadau eu hunain gyda'n hysbytai sydd yn creu sesiwn fywiog a thaith ryfeddol i lawr lôn cof.\nEr mwyn manteisio ar y gostyngiad tâl, llenwch y daflen isod, os gwelwch yn dda, a’i hanfon gyda’ch siec erbyn dydd Mercher 18 Ionawr at:\nSgwrs gan Keith Moger OBE\nDydd Sadwrn 21 Ionawr 2017 am 10.30yb\nyn Narlithfa Reardon Smith, Amgueddfa Cenedlaethol Caerdydd, Parc Cathays, Caerdydd


Ein nod yw gwneud i bopeth redeg mor llyfn â phosibl i chi, fel cwsmer. Felly boddhad cwsmeriaid yw'r hyn yr ydym am ei sylweddoli i chi bob dydd.\nFodd bynnag, mae'n bosibl bod gwall dynol wedi digwydd neu fod rhywbeth wedi mynd o'i le yn y post. Felly mae gennych y warant i riportio hyn i ni cyn pen deufis ar ôl sefydlu'r sefyllfa. Os yw'r nam yn dod o fewn y warant, byddwn yn trefnu ei atgyweirio neu ei newid yn rhad ac am ddim.\nOs digwydd na aeth rhywbeth yn ôl y bwriad, gofynnwn ichi roi gwybod inni yn gyntaf.\nRydym yn hapus i chwilio am ateb i'r sefyllfa er mwyn parhau i warantu'r warant foddhad uchaf posibl.\nGallwch roi gwybod i ni trwy e-bostio neu ffoniwch +316 81285467 i roi gwybod i ni am eich sefyllfa.\nOs na fydd hyn yn arwain at ddatrysiad, mae'n bosibl cofrestru'ch anghydfod ar gyfer cyfryngu trwy Stichting WebwinkelKeur trwy www.webwinkelkeur.nl/consumer/geschil\nO 15 Chwefror 2016, bydd hefyd yn bosibl i ddefnyddwyr yn yr UE gofrestru cwynion trwy blatfform ODR y Comisiwn Ewropeaidd. Gellir gweld y platfform ODR hwn yn http://ec.europa.eu/odr. Os nad ymdrinnir â'ch cwyn yn rhywle arall eto, mae croeso i chi ffeilio'ch cwyn trwy blatfform yr Undeb Ewropeaidd. "


BlogMenai.com: Marwolaeth rhywun arall oedd yn gweithio i'r Bib\nCai, Mae dy gasineb ynghylch y BBC yn hynod o debyg i feirniadaethau'r dde eithafol!\nParanoia, os caf i ddweud.\nDyma stori y BBC ynghylch marwaolaeth Patrick Moore gyda chyfeiriadau a chysylltiadau.\nBeth am feirniadu honna yn hytrach na chynyrch dy het tin foil?\nFy meirniadaeth sylfaenol o'r Bib ydi ei bod yn sefydliadol Brydeinig - ac yn ceisio normaleiddio sefydliadau Prydeinig. Does gen i ddim problem efo ariannu cyhoeddus, diffyg dewis, cywirdeb gwleidyddol ac ati - y pethau sydd yn dan ar groen y Dde.\nMae pobl sy'n dioddef o'r cyflwr seicolegol a elwir yn paranoia yn llafurio o dan y camargraff bod pobl yn eu herlid. Dydi hynny ddim yn wir amdanaf fi (gobeithio), ond mi'r ydw i o'r farn bod y Bib yng Nghymru yn gosod fframwaith o ddeall lle Cymru yn y Byd mewn termau Prydeinig iawn.\nDoes gen i'n amlwg ddim amser i sgwennu adolygiadau o farwnadau llosgachol y Bib i'w cyn weithwyr.\nMi o'n i'n nabod Padrig & yn siarad Tywydd yn eitha aml. Ges i erioed yr argraff ei fod yn wrthwynebus i'r ffaith fy mod yno yn pwyntio at gymylau mewn ffordd benywaidd!\nNid gwleidydd oedd Patrick Moore. Doedd e ddim yn defnyddio platfform y BBC ar gyfer ei farn bersonol. Yn wir, prin dwi wedi clywed ei farn wleidyddol heblaw am ambell erthygl papur newydd.\nMi fyddwn i yn meddwl bod cadeirio plaid wleidyddol yn gwneud rhywun yn wleidydd rhywsut.\nOnd beth bynnag am hynny doedd o ddim yn gerddor chwaith - ond mi gawsom glywed am hynny.\nDim ond y pethau 'neis' mae'r Bib yn ddweud am eu cyn weithwyr. Dyna pam na chawsom glywed yr hen bethau hyll 'na am Jimmy Savile.\nHwyrach nad oedd Syr Patrick yn wleidydd etholedig ond roedd gwleidyddiaeth yn bwysig iawn iddo. Hyd at Ddydd Iau'r wythnos diwethaf yr oedd yn caniatáu i'w enwogrwydd cael ei ddefnyddio i hyrwyddo achos UKIP mewn isetholiadau. Mae Cai yn gywir i dynnu sylw at farn wleidyddol yr ymadawedig ac mae'r cyfryngau sy'n gwyngalchu ei ymroddiad i achos gwleidyddol y dde eithafol yn gwneud cam a'r coffa amdano. Yr oedd barn gwleidyddol Syr Patrick yn codi cyfog arnaf, ond yr oedd o yn hynod browd o'i farn, a gan hynny sarhad i'r coffa amdano yw esgus nad oedd yr agwedd hyll (i ni) yna yn rhan holl bwysig o'i fywyd.\n"Fy meirniadaeth sylfaenol o'r Bib ydi ei bod yn sefydliadol Brydeinig "\nBeth? Mae'r BRITISH Broadcasting Corporation yn BRYDEINIG?\nDigon teg - Anon 7.12.\nOnd mi fyddwn ni'n gwerthfawrogi cael gwneud heb y nonsens bod y gorfforaeth yn ddi duedd a gwrthrychol.


Ysgogi Cynhwysiad Cymdeithasol - Aura Cymru\nApril 18, 2019 by aurawales\nYsgogi Cynhwysiad Cymdeithasol\nMae Aura Cymru yn falch iawn o gyhoeddi ein rhan mewn prosiect newydd a chyffrous ar y cyd â Lindop Toyota!\nNod y prosiect yw pontio’r bwlch rhwng yr henoed a phobl ifanc ar draws Sir y Fflint. Mae Aura Cymru a Lindop Toyota yn gobeithio y bydd y prosiect yn cael effaith gadarnhaol a pharhaol ar y gymuned. Drwy ysgogi cynhwysiad cymdeithasol, rydym yn dymuno mynd i’r afael ag arwahanrwydd cymdeithasol a chyfrannu ymhellach tuag at anghenion addysgol y genhedlaeth iau.\nCynhelir y prosiect rhwng 1 Ebrill a 31 Mawrth 2020.\nByddwn yn canolbwyntio ar y meysydd pryder canlynol fewn y gymuned leol:\nIntegreiddio ar draws Cenedlaethau\nMynd i’r afael ag Arwahanrwydd\nMae Lindop Toyota wedi mynegi dymuniad i weithio gyda chysylltiadau a phartneriaethau presennol Aura – er enghraifft- ysgolion cynradd lleol, yn ogystal â gwaith presennol Aura mewn perthynas â bod yn ystyriol o ddementia, er mwyn gwella cynhwysiad cymdeithasol ac ar draws cenedlaethau. Mae gan Sir y Fflint lawer o breswylwyr sydd yn unig yn gymdeithasol a thrwy eu cyflwyno i genhedlaeth iau y sir, rydym yn gobeithio gwella eu bywydau o ddydd i ddydd a’u helpu i ganfod pwrpas sy’n fwy cadarnhaol.\nBydd ffocws hefyd ar anghenion addysgol y genhedlaeth iau yn ystod y prosiect. Felly bydd gwasanaeth llyfrgell ac adnoddau Aura yn cael eu defnyddio i wella sgiliau darllen ac ysgrifennu’r plant ysgol gynradd a bydd y genhedlaeth hŷn yn eu cynorthwyo. Yn ogystal â darllen ac ysgrifennu, byddwn yn canolbwyntio ar ddiogelwch ar y ffyrdd fel rhan o brofiad dysgu’r plant. Bydd cydweithwyr o Lindop Toyota ac Aura Cymru yn cydweithio’n agos â phartïon allanol i gyflawni’r prosiect hwn.\nDywedodd lefarydd ar ran Lindop Toyota: “Rydym yn falch iawn ein bod wedi llwyddo i sicrhau cymorth gan Toyota Fund for a Better Tomorrow, i fynd i’r afael ag arwahanrwydd cymdeithasol. Fel busnes teuluol, mae’n bwysig iawn ein bod ni’n cyfrannu at y gymuned leol. Mae Aura Cymru yn gwneud gwaith ardderchog i godi ymwybyddiaeth o bwysigrwydd cynhwysiad ac rydym yn falch iawn o fod yn rhan o’r prosiect.”\nMae Aura Cymru yn edrych ymlaen at gydweithio â Lindop Toyota ac yn diolch iddynt am adael i ni fod yn rhan o brosiect hynod bwysig. Gyda’n gilydd, gallwn ysgogi cynhwysiad cymdeithasol yng nghymuned Sir y Fflint!\n← Y Grŵp Sgwrs a Gwau yn dathlu eu pen-blwydd cyntaf yn Llyfrgell Brychdyn!\nReidiwr Sgwter Gorau’r DU yn canmol Parc Sglefrio Aura →


Cynlluniau gwariant Llywodraeth Cymru ar gyfer 2021-22 – beth sydd i ddod?\nCyhoeddwyd 23/12/2020 | Diweddarwyd Ddiwethaf 04/01/2021 | Amser darllen munudau\nMae Llywodraeth Cymru wedi cyhoeddi ei Chyllideb Ddrafft ar gyfer 2021-22 (y Gyllideb) ar 21 Rhagfyr 2020. Mae'n amlinellu newidiadau sylweddol i drethi datganoledig yng Nghymru ynghyd â’r cyllid y bydd pob un o adrannau Llywodraeth Cymru yn ei gael. Cyhoeddir y Gyllideb yng nghyd-destun cryn ansicrwydd ynghylch cyfeiriad pandemig COVID-19 a'r cyllid cysylltiedig y byddai Llywodraeth Cymru yn ei gael o ganlyniad i ddyraniadau gwariant ychwanegol y gallai fod eu hangen yn Lloegr. Mae ansicrwydd hefyd ynglŷn â chysylltiadau masnachu ar ôl i gyfnod pontio Brexit ddod i ben.\nMae’r Gyllideb yn cadarnhau y bydd £766 miliwn yn cael ei ddarparu drwy gyllid canlyniadol Barnett mewn perthynas â COVID-19 yn 2021-22. Mae hyn yn llai na'r £5 biliwn mewn cyllid canlyniadol y mae Cymru wedi’i gael hyd yn hyn yn ystod 2020-21, gan fod nifer o gynlluniau cyllido COVID-19 yn Lloegr wedi dod i ben. Yn dibynnu ar sut mae’r pandemig yn datblygu, mae'n bosibl y bydd cyllid canlyniadol ychwanegol ar gael i Lywodraeth Cymru erbyn i'r Gyllideb Derfynol fod yn barod i'w chyhoeddi, neu yn ystod 2021-22.\nEr gwaethaf yr ansicrwydd hwn, mae Llywodraeth Cymru wedi ymrwymo i ddarparu £420 miliwn ychwanegol ar gyfer gwasanaethau iechyd a chymdeithasol a £176 miliwn i fynd i’r afael â’r pwysau ar ysgolion a gwasanaethau cymdeithasol. Mae'r Gyllideb hefyd yn cynnwys y dyraniadau a ganlyn:\n£40 miliwn mewn cyllid ychwanegol ar gyfer y Grant Cymorth Tai;\n£20 miliwn i gefnogi teithio llesol;\nDros £20 miliwn i fynd i’r afael â phwysau demograffig o ran addysg chweched dosbarth ac addysg bellach;\n£8.3 miliwn i gefnogi diwygio'r cwricwlwm;\n£9.4 miliwn i gefnogi gwasanaethau iechyd meddwl mewn cymunedau ac ysgolion;\n£274.7 miliwn ar gyfer buddsoddi yn y rhwydwaith rheilffyrdd a metros;\n£36.8 miliwn mewn cyllid ychwanegol ar gyfer tai cymdeithasol, gan fynd â chyfanswm y gyllideb i £200 miliwn ar gyfer y flwyddyn sydd i ddod;\n£5 miliwn i ddatblygu'r Goedwig Genedlaethol ac i fuddsoddi mewn bioamrywiaeth.\nCafodd Setliad Llywodraeth Leol Dros Dro ar gyfer 2021-22 gan Llywodraeth Cymru ei gyhoeddi ar 22 Rhagfyr 2020, gyda £4.65 biliwn o gyllid i awdurdodau lleol mewn cyllid refeniw craidd a chronfeydd cyfraddau annomestig, ar gyfer y flwyddyn sydd i ddod. Cofiwch ddarllen blog Senedd Ymchwil ar y pwnc hwn, a fydd yn cael ei gyhoeddi yn gynnar yn y Flwyddyn Newydd.\nMae'r ffeithlun isod yn amlinellu'r dyraniadau yn ôl portffolio yn y Gyllideb, gyda chymariaethau â Chyllideb Derfynol Llywodraeth Cymru ar gyfer 2020-21.\nFel arfer, byddai ffigurau'r Gyllideb yn cael eu cymharu â'r Gyllideb Atodol ddiweddaraf a gyhoeddwyd yn ystod y flwyddyn flaenorol. Yn yr achos hwn, byddai hyn yn golygu cymhariaeth â'r Ail Gyllideb Atodol 2020-21, a gyhoeddwyd ar 20 Hydref 2020. Oherwydd effaith gwariant untro ychwanegol o ganlyniad i COVID-19 yn ystod 2020-21, a adlewyrchir yn y Cyllidebau Atodol ar gyfer 2020-21, mae ein cymariaethau isod yn defnyddio’r Gyllideb Derfynol ar gyfer 2020-21, gan fod hyn yn rhoi llinell sylfaen fwy perthnasol wrth gymharu gwariant flwyddyn ar ôl blwyddyn.\nMae cyllideb refeniw craidd dyranedig Llywodraeth Cymru ar gyfer 2021-22 oddeutu £16.5 biliwn, a dyrennir y rhan fwyaf ohono i wariant Iechyd a Gwasanaethau Cymdeithasol. Mae cyllid ychwanegol sylweddol ar draws yr holl bortffolios, gyda'r cynnydd mwyaf sylweddol yn nhermau ariannol ar Iechyd a Gwasanaethau Cymdeithasol (£425 miliwn) a Thai a Llywodraeth Leol (£268 miliwn). Mae'r Gyllideb hefyd yn darparu ar gyfer pecyn cychwynnol o £77 miliwn mewn cyllid COVID-19, i gefnogi prydau ysgol am ddim ac i sicrhau y gall y rhaglen olrhain cysylltiadau barhau i weithredu.\nCodi mwy o refeniw o 'ail gartrefi'\nMae'r dogfennau sy'n cyd-fynd â'r Gyllideb yn nodi bod Llywodraeth Cymru yn cael ei hariannu'n bennaf gan grant bloc gan Lywodraeth y DU, ond bod datganoli pwerau treth yn golygu y bydd tua 17 y cant o wariant Llywodraeth Cymru yn cael ei ariannu o refeniw trethi yn 2021-22.\nUn newid sydd wedi'i gynllunio ar gyfer 2021-22 yw y bydd y cyfraddau preswyl uwch o’r Dreth Trafodiadau Tir yn cael eu cynyddu ar eiddo ychwanegol, neu 'ail gartrefi'. Mae hwn yn dâl ychwanegol a all fod yn gymwys ‘lle mae unigolyn, sydd eisoes yn berchen ar un neu ragor o eiddo preswyl, yn prynu eiddo preswyl pellach’.\nAr y trothwy prisiau isaf, ar eiddo gwerth hyd at £180,000, mae'r gyfradd wedi cynyddu i 4 y cant, i fyny o 3 y cant. Mae'r bandiau eraill i gyd wedi cynyddu 1 y cant, yn amodol ar gytundeb yn y Senedd, a fydd yn weithredol o 22 Rhagfyr 2020, o'i gymharu â'r cyfraddau blaenorol sydd wedi bod ar waith ers 1 Ebrill 2019.\nCyfraddau preswyl uwch y Dreth Trafodiadau Tir\n(1 Ebrill 2019 i 21 Rhagfyr 2020)\n(22 Rhagfyr 2020 ymlaen)\n£0 i £180,000\nRhwng £180,000 a £250,000\nRhwng £250,000 a £400,000\nRhwng £400,000 a £750,000\nRhwng £750,000 a £1,500,000\n£1.5 miliwn a mwy\nRhagwelir y bydd y newid hwn yn codi £14 miliwn o refeniw treth ychwanegol.\nBydd gan lawer o Bwyllgorau'r Senedd gyfnod prysur ym mis Ionawr, yn holi Gweinidogion perthnasol Llywodraeth Cymru ynghylch beth mae’r gyllideb arfaethedig hon yn ei olygu ar gyfer eu portffolios. Bydd eu hadroddiadau ac adroddiadau'r Pwyllgor Cyllid yn cael eu trafod ac yn destun pleidlais yn y Cyfarfod Llawn ar 9 Chwefror 2021, gyda'r sesiwn yn cael ei darlledu'n fyw ar SeneddTV.\nY cynllun yw i'r Gyllideb Derfynol ar gyfer 2021-22 gael ei chyhoeddi ar 2 Mawrth 2021 a'i thrafod ar 9 Mawrth 2021, cyn i Gyllideb Llywodraeth y DU gael ei chyhoeddi y mis hwnnw.\nCyllideb Ddrafft Llywodraeth Cymru 2021-22